Reverenda
Seias banadeida, te povra putganta. Vo vers Peppina e la metta igl mang sen igl
tgea. Vot piglier panatienztga?
Cristina
Ser plevant, chegl è Peppina, la survigiladra dalla perschung e betg igl perschunier.
Reverenda
Aha! Sa volva. Pover putgant, igl Signer cun tè. Vot te piglier panatienztga?
Luis
Ma ia sung innocent!
Reverenda
Mintga carstgang è culpant avant Dia. Nous lagn far uraziun…
Cristina
Ma ser plevant, ischas vous betg sto preschaint tar chel process ?
Reverenda
Na, ia va scretg igl preda da dumengia proxima, en tractat inspiront tar igl
giuvenessen de, ed ia az dei…
-11-
Cristina
….tgi cò an vischnanca capeta ena gronda malgistadad e vous faschez studis sur digl
giuvenessen de! Impussebel!
Peppina
Lez betg piglier plaz, ser plevant? Vous ischas franc stanchel.

Igl metta ve ena soptga. Igl reverenda ò gronda fadeia da cattar la soptga, sa
tschainta.
Reverenda
Angraztg, buna donna, ins vign vigl. Siainta igl suaditsch digl front. Ma sche, tge ègl
ansoma capito?
Luis
Ia sung nia sintiztgia. Igl am on numno lader perchegl tgi ia va purto ena povra oca tar
la veterinaria.
Reverenda
Metta ansemen igls mangs. Ia dolz igls mies îgls tar tè, o mies Dia, ia ma feid da tia
buntad, angal da tè vign ageid.
Cristina
Cò post anc dei sperar sen buntad schi igl nosch Don Carlos cuschigna la sia schleta
soppa.
Reverenda
Ma tge, igl generous señor Del Refugio? Chel bung om devozious dat mintga
dumengia tar la sontga messa ena gronda almosna ed el ò laschea renovar igl altar
sen sies costs…
Peppina
Ea, ea, onscher bagn vot er esser amprendia!
Cristina
Ser plevant, igl è migler schi gez puspe. Vous vez da piglier las vossas pillas. Igl
reverenda stat an peis cun fadeia e vign sustignia e stumplo da tots.
Reverenda
Vo ve tar Peppina e fò la crousch. An nom digl Bab, e digl Fegl e digl Spiert Sontg.
Viglias te, povra putganta, survagneir cunfiert e graztga.
Cristina
Ma ella n’è betg la perschuniera!
Reverenda
Aha!
Peppina
Adia, ser plevant. En bel de anc.
Reverenda
O, biias chels tgi survignan perdung ed on betg ple da tramblar davant igl derscheder.
Ea biias èn chels, tgi on survagnia perdung per tot igls malfatgs da Dia sez.
Cristina
Amen. Ed ossa ni. Adia anseman.

Sm-KOE 1-1_Tequila sunrise_(sm) y


Els von, ins igls sainta pero anc.
Cristina
Na, betg or da cò, attenziun! I ramplunga.
Luis
El ò propi enpo problems, igl noss reverenda.
Peppina
Ins vign an nom da Dia betg pi gioven. Ma vea ossa, Ia va tuttegna d’at sarar aint.

La tenda sa sera.

4. maletg
Scuntrada nocturna aint igl gôt
La tribuna è stgirantada, planget schluitan notiers gruppas scutignond cun
mintgamai ena gliterna: Pancho, Lucia, Cristina, Helena Fernandez, Alfonso ed
-12-
Esmeralda Cruz, Felicitas, onda Delfina, Alicia, Carmen, Peppina, Santos, cambrera
Margarita.
Lucia

Igl è ot’oura d’ans defender!
Esmeralda
Chegl è sto schi deplorabel, chegl tgi chella canaglia arroganta d’en Del Refugio ò fatg
cun nous!
Pancho
Chegl era bagn igl ties om, tgi ò proclamo la santienztga!
Cruz
E tge vessa gia da far, ha? El am ò ainta mang, scu vutoters tots er! Ni forsa betg?
Santos
Nous vagn d’ans deliberar ansemen da chel giouv, tgi è nia sfurzo se digls Del Refugio
gio agls noss tats e basats.
Cristina
Nous dastgagn betg surpurtar tot la malgisteia!
Helena
Ossa tansch’igl! Nous vagn avonda da tot las umiliaziuns!
Pancho
Ple tgi avonda, chegl ò finalmaintg da cattar ena fegn.
Carmen
Nous igl savessan gio tiztgintar, plang e cun pazienztga. Ia sung sasa da neir tractada
da chel scu en tarpung vigl sot igls sies peis!
Santos
U tgi savessan igl sagiattar giu, cura tgi el vo a tgavagl. Päng – e gio vainsa finalmaintg
la sontga pasch an vischnanca!
Cruz
Ia vess pero da veir or scu en discletg da tgatscha, schiglio vainsa a dies l’antiera
regenza cun la sia armada.
Lucia
Ma ossa è betg taimp da tgatscha ed ia igl giavischess ena mort pi dolorousa tgi la
cula sperta digl schluppet.
Carmen
Vez santia tgi el vot liberar Luis Manuel? Burbgliatem, cloms ea e na. Pero pir cura tgi
Alicia mareida el, Don Carlos Del Refugio! Revolta.
Cambrera
Ed el ò do ad ella dus deis da ponderaziun. Chel vigliurd disgustous! Revolta. E schi
nous nign betg d’impideir chegl, alloura ò ella digl maridar. Lez chegl?
Tots
Na, mai!
Felicitas
Nous attatgagn la perschung e deliberagn Luis…

Sm-KOE 1-1_Tequila sunrise_(sm) y


Peppina
…ma chegl na savez betg far!
Cristina
 E pertge betg?
Peppina
An amprema lengia è chegl igl mies post da lavour ed an sagonda vasess chegl or scu
ena revoluziun…
Cruz
…ed alloura vignan l’armada e la regenza e sa mesdan aint.
Pancho
Nous igls savessan rapinar ed igl torturar, anfignen tgi el sa migliurescha. U cartez tgi
chel luschardung pussant sa meida sur notg, sainza gidar siva?
Felicitas
A chel tirang giavischessa en pêr guglias bugliaintas sot las unglas, schi el vot purtar
discletg a mia cusregna Alicia.

-13-
Alicia
Basta, Felicitas! Uscheia vo chegl betg. Violenza è betg igl veir. Nous vagn vivia onns
alla lunga an pasch ansemen. E Luis Manuel fiss er betg ancletg cun  chegl. Nous vagn
da cattar en’otra veia.
Delfina
Te ast raschung. Noua tgi vign agea cun violenza, vign alla fegn er raspundia cun
violenza.
Peppina
Tge donn tgi igl vigl Del Refugio vign betg malsang e mora da sulet.
Helena
Ma forsa ins sogl persvader Del Refugio, tgi el crei da stueir mureir.
Santos
Igl lascher creir da stueir mureir, scu chegl?
Helena
Ea, schi el crei tgi la sia davosa oura seia no, alloura lascha el forsa liber Luis.
Esmeralda
Chegl èn tgutgadads, chegl fò chel mai!
Helena
Chegl è angal en’ideia. Tots scassan la testa.
Delfina
Spitge! Chegl è perfign en’ideia geniala. Igls Del Refugio on ainten lour antiera istorgia
angal eneda fatg ensatge digl bagn. E chegl è sto cura tgi els on cartia tgi vegian ena
malsogna incurabla. Durant la gronda epidemia da tifus avant dus tschentaners.
Cristina
Ed alloura?
Delfina
Ia va en plan. Ma chegl stò star tranter nous. La vischnanca vaschigna dastga betg
santeir chegl. Vusoters vez da tascheir tgimung, ampurmess? Tots dattan digl tgea.
Esmeralda
E tge vot ossa far exact?
Delfina
Santos, Helena, Carmen, Margarita, ni no cò! Vusoters am vez da gidar. Ischas
pronts?
Carmen
Ia fatsch tot chegl tgi è basigns.
Helena
Ia geid gugent, igl ò finalmaintg da capitar ensatge!
Cambrera
Ma tge savainsa far?
Delfina
Chegl az declera gist. Ma i vez da saveir, schi chegl tg’ia crei, gartegia, alloura è Luis
bod liber.

Sm-KOE 1-1_Tequila sunrise_(sm) y


Tots applaudeschan.

I vign stgeir.

La tenda sa sera

5. maletg
Steiva da Don Carlos
La cambrera Margarita metta meisa per ansolver. Carmen aintra. Da bass..
Carmen
…dorm’el anc?
Cambrera
Ea, ma betg ple dei. El ò gio sa fatg santeir cun grugnier ed è sa viout anve ed anno
ainten letg. È la veterinaria er cò?
-14-
Carmen
Deplorablamaintg betg. Santos è ia ancunter ad ella cugl mel. Nous vagn d’aveir chel
savung anc avant tgi Don Carlos sa desda.
Cambrera
Ma Helena ò ampurmess da purtar chel savung bod la dumang.
Carmen
Creist tgi chegl funcziunescha?
Cambrera
Ia sa betg. Ma tge vainsa da perder? Ia sper simplamaintg tgi ins veia betg ve da chel
savung, tgi el ò aint calour verda.
Santos
Vign aint tot a sagls e tigna ad ot igl savung. Ia va el! Vurde, el è tot alv, ma liaint ègl
calour verda tgi reagescha pir cura tgi ella vign an contact cun suaditsch. En’ovra
maestrila dalla nossa veterinaria.
Carmen
Noua è Helena?
Santos
Ella vign dalunga. L’oca è lippada ed ella ò gia dalla tschiffer puspe. Dorma el anc?
Cambrera
Ea, ma betg ple schi dei. I fò prescha.
Santos
Alloura vigna dalunga a barattar igl savung. Te vignst a midar la veta an nossa
vischnanca! Tigna ad ot igl savung e vo cun chel an tgombra da Don Carlos.
Carmen
Ia ratschev Helena, ed a te tigna igl polesch. Vo er, e strousch è ella chior sglischa
Santos noadaint cun en oter savung. Da bass…
Santos
…chegl fiss fatg! El durmiva anc. Dad ot vers la tgombra Bun de, Margarita, è chegl
betg en bel de! Mmm, igl ties ansolver savoira bagn. È Don Carlos betg anc dasdo?
Cambrera
Bun de Santos, el è betg anc lavo. Forsa igl vogl oz betg schi bagn. Tots dus s’anreian.
Santos
Alloura vigna an stalla a parager Santiago, señor Del Refugio vot oz franc eir a tgavagl.
Fò ena manevra vers la tgombra e vo. Margarita igl cloma siva, dasper igl isch-
tgombra…
Margarita
…porta ena nova buteglia tequila se da schler. L’otra è prest veida.

Don Carlos aintra an tgameischa da notg, sa stenda, fò enpo gimnastica e vo ve da
meisa. La cambrera igl stompla no la soptga. El sa tschainta, beva igl suc
d’oranscha an en tratg, peglia la clocca tequila e peglia en pêr dètgs tschitschs.

Sm-KOE 1-1_Tequila sunrise_(sm) y


Alloura antscheva el a magler scu en purschichel. La cambrera igl varda giu tot
contristada. Don Carlos è irrito e dumonda cun bucca plagna…
Don Carlos
…tge ègl, ha?
Cambrera
Vez durmia bagn, Don Carlos?
Don Carlos
Anc adegna cun la bucca plagna. Naturalmaintg tg’ia va durmia bagn. Ia dorma
adegna bagn! …. Anc ple ovs!

La cambrera porta anc ple ovs cotgs. Don Carlos igls catscha angurd aint per bucca.
Ella igl varda giu puspe. Don Carlos è irrito, cun bucca plagna…
Don Carlos
…tge am fetgas da tala maniera, ha?
Cambrera
Vous vusez or scu schi vessas la notg passada betg clos îgl.
Don Carlos
Ia va durmia scu en tés!
-15-
Cambrera
Ma schi vez durmia schi bagn, pertge vusez anc adegna or schi stanchel ?
Don Carlos
Cun bucca plagna. Tge sa ia scu tg’ia vei or! Noua el igl schambung?
Cambrera
Vous vusessas betg or schi stanchel, schi fissas betg malsang.
Don Carlos
Sappristi, ia sung ni stanchel ni malsang. Ia ma saint ferm scu en bov…. Fò cun dus
dets las cornas…. muhhhh!

la cambrera metta sainza pled en spievel sen meisa e vo. Don Carlos maglia
anavant e tottanegna vei el sasez aint igl spievel e dat en sagl. El sa varda giu e
totga aint la fatscha. Carmen aintra.
Carmen
Bun de Don Carlos, igl ser plevant è rivo e less….eh….. Vo pi manevel ed igl varda giu
intensiv. Ma – stez betg bagn, señor Del Refugio?
Don Carlos
Ia stung benone!
Carmen
Ma vous vasez or malsang. Vez forsa fevra?
Don Carlos
Sacramostas, ia sung sang! Tge smaladicziun…
Carmen
Psst, nignas blastemas, igl reverenda spetga chior.
Don Carlos
Ia sung anc an tgameischa da notg, ma el duess neir aint.
Carmen
Ischas sieir d’aveir forza avonda per retschever visitas?
Don Carlos
Pigl dianzer, no cun el!
Carmen
Scu tgi managez, señor. Vo. Cristina da chior…
Cristina
…adatg, en scalem! I ramplunga. Ma ia va bagn detg!

Igl plevant aintra e vign sustignia da Cristina e Carmen. El fò la crousch.
Reverenda
Gloria in excelsis Deo et in terra pax homínibus bonae voluntàtis.
Tots
Amen.

Sm-KOE 1-1_Tequila sunrise_(sm) y


Reverenda
Mies fegl, ia va lia far puspe ena visita per at rachintar digl nov sains tgi la nossa
baselgia vess asch basigns….eh….stast betg bagn Don Carlos?
Cristina
Per l’amour digls sontgs, ischas malsang….vous vusez or scu schi vessas betg clos îgl la
notg passada?!
Carmen
Ad el vogl stupent ò’l detg! Nous vagn tots ansemen hallucinaziuns!
Don Carlos
Smala….stgise ser plevant….ia stung fitg bagn!
Reverenda
Ma te veist or mecta malsang. Ast luvro mengia bler u ast maglea ensatge tg’at ò betg
fatg bagn?
Carmen
A Cristina e vers igl publicum. Chel ò sia antiera veta anc mai luvro, e mengia bler
ansoma betg!
Cristina
Ischas gio sto tigl medi?
Reverenda
A me paress ossa igl dretg mument per ena visita tigl medi!
-16-
Cristina
Forsa ins tgappa schizont giu chella malsogna?
Reverenda
Fò en zap anavos, tigna igls mangs scu sch’el less banadeir. Dómine Deus, miserére
nobis.
Tots
Amen.
Reverenda
Nous lagn urar: geida o Signer, steida igl nosch fi aint igl noss sang malsang e fò or da
nous bungs cristiangs, igl ties pievel dovra nov curasch. Amen.
Tots
Amen.
Reverenda
Ed ossa, igl mies fegl, vaia dad eir anavant urgentamaintg. Ia crei propi tgi te vessas
dad eir tar en medi.
Cristina
Ia va gist via ansant Helena Fernadez avant tgesa.
Don Carlos
Tge fò la veterinaria cò, è egn digls mies tgavals malsang?
Carmen
Na, ella varo chinta purto anavos l’oca, chella è puspe sanga.
Reverenda
Alloura ge per ella, ella savess visitar eneda Don Carlos.
Carmen
Bun’ideia, ia vign gist. Don Carlos vot protestar, è pero gio mengia debel.
Cristina
E nous lagn eir anavant, ser plevant.
Reverenda
Ea, glez giainsa. Igl mies fegl, tgi la forza da Dia seia cun tè e tgi te possas bagn
dalunga stgampar puspe.
Don Carlos
Ma ia…..eh….angraztg, reverenda.

Cristina e reverenda von ed ins sainta davos en rumplanem:
Cristina
Na, ser plevant, betg cò…. !

Don Carlos vo puspe ve tigl spievel e varda aint, scassa la testa e sa tschainta.
Santos e Helena aintran.

Sm-KOE 1-1_Tequila sunrise_(sm) y


Santos
Vusez, docter Helena, scu tgi igl pover Don Carlos è vedlonder?
Helena
Ea, chegl veia. Lasch’ans sulets Santos, ia va digl visitar manedlamaintg.
Santos
Speranza cattez igl muteiv da chella sgarschevla malsogna. Vo
Helena
Buna seira Don Carlos, scu az santiz gist igl mument?
Don Carlos
Eh….forsa enpo malsieir…
Helena
 Chegl è tgapibel, ma savens veian igls oters pi spert schi ensatgi è malsang, tgi igl
paztgaint sez. E vous vusez propi betg gist or fit, chegl è veir.
Don Carlos
Ea, ma cun me vogl bagn!
Helena
Chegl lainsa ossa gist controllar. Tschante no cò. Peglia or dalla tascha en pategl ed
en sdom giud meisa, tschiffa cun chel pategl la glianga da Don Carlos e la teira or
en toc, Carlos gnugna, ella strocla giu cugl sdom la glianga e varda aint per bucca.

-17-
Helena
tschivla significativ. Oh, oh, oh!! Lascha liber la glianga. Alloura teira ella giu la
palpevra digl îgl dretg e varda cun ena marella aint igl îgl.
Helena
tschivla puspe significativ. Oh, oh, oh!! Alloura stretga ella cun igl sdom sur la pel
digl bratsch da Don Carlos e stretga chella prova sen en veder portaobjects, peglia
or dalla tascha ena pitschna clocca e metta en pêr guttellas sen chel, alloura scassa
ella igl tgea e mossa a Don Carlos igl portaobjects.
Don Carlos
Tge vot cun chegl?
Helena
Vusez chels pitschens puncts verds?
Don Carlos
Ea.
Helena
Don Carlos, vous vez ena malsogna maligna e fitg rara.
Don Carlos
Maligna e fitg rara?
Helena
Sur da chella savainsa anc navot. Ella è incurabla. Sgarschevel!
Don Carlos
Ist franca?
Helena
Vous vez gio via chels punctigns verds. Don Carlos, igl è ena malsogna mortala. Vegias
curasch, nous vagn tots da mureir en de.
Don Carlos
bargialond. Ia less anc veiver. Ia vi betg anc mureir.
Helena
Chella malsogna tgi vous vez tgappo, magna alla mort. Vous niz de per de, oura per
oura e minuta per minuta pi flevel ed alloura….tottanegna……Dat cugl mang en plunt
sen meisa e cloma: cambrera Margarita, fò igl bagn e vea.
Cambrera
Tge saia far?
Don Carlos
Geid’am, geid’am, ia stò eir a letg, ia ma saint schi debel.
Cambrera
Señor, schi ia fiss vous, ia ma paragess sen la fegn.
Don Carlos
Ia sung bler mengia debel per am parager.

Sm-KOE 1-1_Tequila sunrise_(sm) y


Helena
Ella manegia tgi duessas far giudezi e pansar a voss putgeas. U vez forsa fatg nigns
putgeas?
Don Carlos
Naturalmaintg vaia fatg putgeas, ma ossa sunga bler mengia debel per pansar
vedlonder.
Helena
Ma gist ossa vez da pansar vedlonder, Don Carlos. Santos e Carmen aintran. Ia stò eir
anavant. Panse siva, Don Carlos. Da bass a Santos e Carmen: ossa ischas vusoters
vedlonder, avanti!

Helena vo. Santos e Carmen on en plat cun magliaretsch ed igl tignan a Don Carlos
sot igl nas.
Don Carlos
Oi, oi, oi, Carmen, Santos, igls mies tgers ameis!
Carmen
Nous vagn panso tgi vegias fom, vurde tge tgi az vagn purto.
Don Carlos
Ia sung bler mengia malsang per magler. Carmen metta d’en mang igl plat.
-18-
Santos
Ia am sa figurar quant trest tgi chegl stò esser, sch’ins ò da mureir schi nuntgapia scu
vous.
Don Carlos
Nuntgapia?
Santos
I dat fitg blers, ea ia crei schizont igls ples, tgi vardan vous per en carstgang fitg
perfid.
Don Carlos
En carstgang fitg perfid? Tgi dei chegl?
Cambrera
Ea, chegl è blers tgi deian.
Santos
Prest tots.
Carmen
Ma chels az canoschan naturalmaintg betg. Cuntrari da nous….
Cambrera
Ea, ea, gist igl cuntrari da nous…
Carmen
Nous savagn tge persunga amabla tgi vous ischas.
Don Carlos
bargialont Carstgang amabel….

Santos
…e caritatevel…
Don  Carlos
….caritatevel….
Cambrera
Gl’è ena veira barvogna!
Don Carlos
Ma schi tge saia far? Els treis scutignan.
Cambrera
Schi sche chegl ad el!
Don Carlos
Tge saia far? Sche, tge tg’ia sa far!
Carmen
Per tgi az tignan an memorgia scu bung carstgang, savessas vous….
Santos
…..far ena surpresa a tots….
Cambrera
….cun far ena davosa bun’ovra!
Don Carlos
fitg debel Ena davosa bun’ovra? Schi tge per egna?

Sm-KOE 1-1_Tequila sunrise_(sm) y


Santos
Don Carlos, anfignen tgi glè betg anc mengia tard…..
Carmen
….anfignen tgi ischas anc bung…..
Cambrera
…..ed anfignen tgi dat nign turnar anavos ple….
Santos
….panse agls voss putgeas….
Carmen
….pardune agls voss inimeis…..
Cambrera
….pardune agl pover Luis!
Santos
Tenor la lescha ò el schiglio da star per veta duranta an perschung!
Don Carlos
Bung, bung…..da saveir tgi chel bindung ò da star per veta duranta an perschung, è igl
sulet divertimaint tgi accumpogna la mia mort….

I vign stgeir.

La tenda sa sera
-19-
6. maletg

Scuntrada nocturna aint igl gôt

La tribuna è stgirantada, l’egn siva l’oter schluitan gruppas scutignond e cun ena
gliterna sen tribuna: Pancho, Lucia, Cristina, Helena, Fernandez, Alfonso ed
Esmeralda Cruz, Felicitas, onda Delfina, Alicia, Carmen, Peppina, Santos, cambrera
Margarita
Santos
Igl ò nizigia tot navot, sen pugn da mort ò el anc plascheir da turmentar oters.
Pancho
Nous igl vessan pi scort scuppo dalunga!
Esmeralda
Chel sa meida mai, chel malfatschant stino e sadistic….
Felicitas
El è e resta en tirang sainza cor!
Lucia
D’igl dar teissa fissigl, uscheia scu tgi el tiztgainta l’atmosfera e la pasch an
vischnanca!
Pancho
Exact, ed alloura igl fatscha en vaschel da mort tg’ins ò da sarar cun plessas seras!
Peppina
Ed igl pover Luis ò nign’ideia da tot chegl. El so navot digl fatg, tgi Don Carlos vot an
pac taimp la decisiun d’Alicia, ed el so er navot dallas nossas scuntradas cò aint igl
gôt.
Alicia
Ia sung stada oz agl visitar ed igl va purto ena turta da mêl ed igl fatg curasch.
Carmen
Curasch pertge? Per star per veta durant an perschung?
Santos
Schi nous igl scuppessan, alloura dastgess igl noss mastral liberar Luis.
Cruz
Chegl savessa bagn far, ma è chegl la dretga veia?
Felicitas
La dretga veia….la dretga veia… ! Ans ò el tracto an urden? Quant dei vainsa anc da
piteir sot la famiglia Del Refugio? Ossa ègl giu fagn avonda, ossa ègl taimp tgi detta
ena midada!

Sm-KOE 1-1_Tequila sunrise_(sm) y


Consentimaint e sbrigiamaint.
Delfina
Sa metta sen en post pi ot. Halt, stop…..tadle eneda! Ier seira erans d’accord tgi
detta nigna violenza e tar chegl stainsa er!
Cristina
Bravo Delfina! Uscheia vainsa fatg giu.
Cambrera
Ma schi tge lainsa far, Don Carlos na meida mai la sia ideia!?
Delfina
 Nous igl vagn persvadia dalla sia greva malsogna ed ossa ògl dad eir anavant uscheia.
Ossa vainsa d’igl persvader tgi el seia mort!!
Pancho
Tge el seia mort??
Lucia
Chegl è impussebel….igl persvader tgi el seia mort… !
Cruz
Ossa vast mengia gliunsch, Delfina.
Cristina
Chegl è perfign putgea, en delict!
Esmeralda
E scu at mettas avant chegl?
-20-
Felicitas
Schi chegl fiss schi simpel!
Delfina
Tadle tiers ossa, nous igl dagn en mettel per durmeir e cura tgi el dorma stagn e bagn,
faschainsa en bel funeral cun el! Murmagnem. E cura tgi el sa desda, faschainsa scu
schi el fiss en spiert. Nous faschagn scu schi n’igl vusessan e santissan betg. Nous n’igl
risguardagn mianc. Chegl faschainsa schi dei, anfignen tgi el deliberescha Luis ord
perschung.
Pancho
Sapperlostas, chel survign en funeral tgi el ambleida mai ple!!
Lucia
Chegl è genial! Chella gniffa lessa vurdar, cura tgi el vo tras vischnanca scu spiert!
Cristina
Ma igl noss plevant ò betg ideia da chel plan!
Cruz
Chel rabagliainsa er schi anavant, tgi el è dalla parteida.
Santos
Chel s’accorscha tuttegna angal la mesadad da chegl tgi capeta!
Peppina
Igl pi bler la mesadad ! Tots reian
Delfina
Quietezza ossa! Ossa dependa tot da tè, Helena. Sast te ans far ena masdegna per
durmeir, tgi metta ord funcziun Don Carlos per en pêr ouras?
Helena
Chegl sa lascha franc far.

Gronda legreia da tots.

7. maletg

Tgombra da Don Carlos

Don Carlos è an letg, la cambrera aintra.
Cambrera
Señor Del Refugio, chior spetga Helena Fernandez. Ella az less far ena visita. Duess
ella antrar?

Sm-KOE 1-1_Tequila sunrise_(sm) y


Don Carlos
Ea, ia sung schi debel, forsa so ella am gidar cun ena masdegna.
Cambrera
Ia sung franca, tgi ella ò ena fitg buna masdegna per vous. Cloma Helena.
Helena
Buna seira Don Carlos, ia va cò ena buna masdegna per vous. La cambrera vign aint
cun en magiol ava. Angraztg, Margarita. Helena metta en pêr guttellas masdegna
aint igl magiol, la cambrera vo.
Don Carlos
E chella masdegna duess gidar?
Helena
Chella è fitg ferma! Ia va masdo chella or da sucs da diversas plantas. En recept «top
secret»!
Don Carlos
Ast schon do chella eneda ad ensatgi?
Helena
Chegl dastga betg deir, chegl vo sot discreziun professiunala. Igl dat igl magiol, el
savoura chel ed igl metta resolut d’en mang.
Don Carlos
Ia ma feid betg da tè. Te ist mianc ena media per carstgangs, te sast forsa curar
portgs, ocas ed asens…
-21-
Helena
….portgs, ocas ed asens èn bler pi grevs da curar tgi carstgangs, señor Del Refugio.
Chels discorran bler pi pac – ma ia az tgapesch, Don Carlos. Pertge vessas da stranglar
ena masdegna, tgi savoira schi disgustous? Las vossas uraziuns geidan franc bler
daple an las vossas davosas ouras.
Don Carlos
Betg discorra dallas mias davosas ouras!
Helena
Igl porta no la chista cun las stumpas. Lessas forsa fimar egna?
Don Carlos
Ea, gugent.
Helena
vo per la clocca tequila. Bave tiers anc en got tequila. Galdi ossa anc tot chegl tgi
pudez! Vez forsa anc en davos giaveisch?
Don Carlos
Eh…eh….tge ègl ainten chella masdegna? Helena tai e varda per tgombra anturn.
Ègl aint ensatge tgi am savess gidar?
Helena
Glèz spera fitg. Chegl è la mia davosa amprova d’az stgampantar. Forsa fò chella
perfign ena miracla!
Don Carlos
Ia vi tuttegna sager eneda chegl!
Helena
Metta en pêr guttellas masdegna aint igl magiol cun tequila e trouscha. Ia az stò
pero averteir: ena masdegna tgi so far miraclas so stgampantar, ella so pero er
mazzar!
Don Carlos
Alloura dò la tia masdegna agls tgavals e betg a me!
Helena
Ia va gio detg, chella masdegna è la vossa davosa speranza! Ella è ena schanza 50:50 .
Don Carlos
50:50??
Helena
U tgi va raschung u schiglio betg.

Don Carlos ponderescha, sveida anc daple tequila aint igl magiol e beva tot an ena
tratga. Helena peglia igl stetoscop ed igl tedla giu.

Sm-KOE 1-1_Tequila sunrise_(sm) y


Don Carlos
Ia ma saint gio bler, bler migler.
Helena
Bung, ed ossa vez da pussar e spitgier giu. Igl pi impurtant è da betg sa durmantar,
ubetg!

A Don Carlos antschevan igls îgls a neir grevs.
Helena
Don Carlos, betg durmeir! Schi sa durmantez, alloura saia garanteir navot!
Don Carlos
Ma ia va sien.
Helena
Franc? Don Carlos vign or da letg, vo scu en sturn per tgombra anturn. Vez sturnez?
Don Carlos
Ia sung betg sturn, ia sung betg sturn!
Helena
Vez ena testa greva?
Don Carlos
Ia va nigna testa greva, ia va nigna testa greva! Vo ve sur la meisa, la testa igl dat giu
sen meisa, el antscheva a runtgier.
Helena
S’accurschez scu tgi igls îgls vignan grevs?

-22-
Don Carlos
Sa desda, stat se. Na, na, igls mies îgls èn betg grevs. Vo puspe ainten letg, croda
segl plimatsch, sa tschainta se puspe. Ia stung dasdo e fem la stumpa! Croda puspe
anavos, stat puspe se. Ia vi betg am durmantar. Stat tschanto tot eira, Helena igl dat
en stompel, el croda anavos cun igls mangs ad ot.
Helena
Don Carlos, Don Carlos! Nigna reacziun. Santos, Carmen, Margarita! Tots treis corran
notiers.
Santos
Ègl gartagea, dorm’el?
Helena
Ea, el è cumplettamaintg davent.
Carmen
Vo ve tar Don Carlos. Don Carlos, huhu, lavar!.....Chel sainta propi navot ple!
Helena
Santos, fila giun vischnanca e cloma ansemen tots, an dus ouras è funeral!
Santos
Subito!
Helena
Tgera Margarita, te organiseschas igl transport da Don Carlos durmanto sen santieri.
Ègl chegl pussebel?
Cambrera
Nign problem. Carmen, Rodriguez e Roberto am son gidar agl carger ainten la
carotscha e siva igl manainsa an baselgia. E tge fast te dantant?
Helena
Ia stò persvader igl ser plevant da far tot an prescha ena funcziun da bara e Pancho ò
da tgavar an dus ouras en piz fossa.
Cambrera
Chegl saro betg schi simpel, buna furtegna!

La tribuna sa stgirainta

La tenda sa sera
8. maletg

Sm-KOE 1-1_Tequila sunrise_(sm) y


Plazza da vischnanca

Igls abitants stattan anturn an gruppas e discorran da bass. Santos saglia notiers e
cloma:
Santos
Igl è gartagea! La masdegna ò fatg vigour! El dorma scu ena muntanela.
Lucia
Olé, chegl dat en funeral. Ia ma legr per l’amprema geda dad eir siva bara.
Felicitas
Finalmaintg survign chel tirang igl castei mirito.
Alicia
A Dia seia angraztgea. Onda Delfina, igl ties plan è gartagea!
Delfina
Angal planget, tot ò da neir fatg bagn ed an urden.
Santos
Vusoters vessas stuia veir, Don Carlos dorma scu egn tgi è an coma, chel na so mianc
en colp d’en canung ple dasdar!
Felicitas
Perveia da me vess chel mai ple da sa dasdar, schi blera misergia scu tgi chel ò purto
sur da nous.
Alicia
Chegl ò ossa da gartager, Luis fò chint cun nous.

-23-
Santos
Ia stò eir anavant, Pancho ò da zamberger dalunga en bel vaschel da mort. Adios,
anfignen siva sen santieri.
Lucia
Ui, chel fascharo îgls, schi el sa desda scu spiert, igl noss signour Don Carlos! Sen
chegl ma legra.
Felicitas
gioia en spiert. Noua sunga? Am santiz? Huhuhu…
Delfina
Bagn damai, nous ans scuntragn sen santieri. Vo.
Alicia
Giainsa er nous?
Lucia
Ea, dalunga. Nous vagn anc peda avonda anfignen tgi Pancho ò fatg chel vaschel. Ia vi
eir ed am parager per chel funeral. Chegl dat ena festa!

Lucia ed Alicia von, la tribuna sa sveida. Cristina vign notiers cun reverenda.
Cristina
Ia az va gio detg, tgi duessas spustar chella visita an clostra.
Reverenda
Schi tge vaia da far schiglio? El vo prest an vainter, Cristina igl tigna.
Cristina
Attenziun, ser plevant. Forsa ans dovra Vous oz anc an vischnanca.
Reverenda
Ma glè betg dumengia e la sora superioura Maria am spetga, per tg’ia la peglia giu la
panatienztga e detta l’absoluziun.
Cristina
Chegl ò anc totta peda, schi blers putgeas ò ella franc betg fatg. Spitge anc en’emda
alloura rend’igl  per ella da piglier panatienztga. Helena corra notiers.
Helena
Buna seira, ser plevant, noua lez eir?
Reverenda
An clostra a piglier giu la panatienztga.
Helena
Chegl vo betg, nous az duvragn cò. Don Carlos è mort!

Sm-KOE 1-1_Tequila sunrise_(sm) y


Reverenda
Ha…tge?
Cristina
Tge….Don Carlos è mort? Ma chegl è gio sgarschevel? Ò da retigneir igl reir.
Helena
Ser plevant, Don Carlos Del Refugio è mort.
Reverenda
Don Carlos? O, Dia igl detta igl bung pôss e fetscha graztga a sia olma, kyrie eléison.
Fò la crousch. E tgi paia ossa igl mies nov sains?
Cristina
Ma, ser plevant…. ! Forsa ò el risguardo la sontga baselgia aint igl sies testamaint…
Helena
Vous vez da neir ossa, ser plevant, nous vagn da sutarar schi spert scu pussebel Don
Carlos.
Reverenda
Bung. Ia vign an clostra e vusotras paragez tot e siva vigna dalunga sen santieri.
Helena
Na, na, nous vagn da far chegl dalunga e betg siva. – Don Carlos ò gia ena malsogna
fitg contagiousa e fitg noscha ed ò da neir schi spert scu pussebel sot tera.
Cristina
Nous vagn da preservar la populaziun, betg tgi ella tgappa giu chella.
Helena
Surtot igls unfants.
Reverenda
Ea, ea, igls unfants. Tgi vusoters tots davaintas scu unfants….
-24-
Cristina
Nous stuagn impedeir tgi rompa or en’epidemia…
Helena
Ni, ser plevant, spertamaintg sen santieri.
Reverenda
Bagn damai, per igls unfants. Noua tgi Dia am magna viglia eir, sainza targinar….
Cristina
Amen. Ma ni ossa.

Magna reverenda giu dalla tribuna. Helena siainta igl suaditsch digl front.
Helena
Puh, chegl fiss fatg! So, ossa vainsa tots mirito ena pitschna pôssa!

PÔSSA

Durant la pôssa portan divers abitants aint igl vaschel da mort u la barella cun se
Don Carlos, cuato giu cun en lanziel e deponan chel davant la tribuna «an fossa».

9. maletg

Santieri

Davant la tribuna sen ena barella schea Don Carlos sot en lanziel. Soura agl our
dalla tribuna è sa radunada la populaziun. Cristina e Helena magnan reverenda tar
la fossa. Igls abitants furman ena giassa.
Cruz
Bung tgi niz, ser plevant, igl ò dad eir spert.
Cristina
Fitg dad ot per tgi tots saintan. Nous vagn gio declaro agl ser plevant, tgi Don Carlos
seia mort d’ena malsogna fitg privlousa e tgi tot ò perchegl dad eir fitg spert.

Sm-KOE 1-1_Tequila sunrise_(sm) y


Esmeralda
Ea, ea, chel pover señor Del Refugio. Tgi chegl è capito schi spert?
Felicitas
Ed ier pareva el anc schi sang.
Cambrera
Ma ozandumang vaseva el or tot sblatg e pitost verdign.
Lucia
Ed oss schea el cò stagn mort e so piglier navot da tot chegl tgi el ò ramasso ansemen
cun el.  Don Carlos runtga.
Reverenda
Tge era chegl ossa?
Esmeralda
Tge, ia va santia navot!? Don Carlos runtga puspe.
Reverenda
Ossa, schon puspe.
Cruz
Fò en tschert viers, scu schi el vess en rostg ainten la gula. Stgise, ma ia va la stroca.

Don Carlos starneida dus gedas. Pancho starneida er gist dus gedas.
Tots
Viva, Pancho
Pancho
Merci. Ia crei tgi vegia la stroca digl fagn.
Helena
Ia crei tgi stoptgan antschever, ser plevant.
-25-
Reverenda
Metta ansemen igls mangs. Tgers cristifidevels, nous ans vagn raduno cò per piglier
cumgio digl noss tger Don Carlos Del Refugio. El era en bung carstgang, gidevel e
buntadevel. Ed el ò adegna….

Don Carlos starneida dus gedas, Pancho starneida er gist dus gedas.
Tots
viva, Pancho.
Reverenda
irrito. ….ed…ed….ed el veva adegna en bung cor per igls povers e basignous. Requiem
aeternam dona eis Domine, et lux perpetuam luceat eis. Igl plevant sa sbassa per
piglier se enpo tera, dat pero prest ainten fossa ed ò da neir sustignia. Tschendra tar
tschendra, polvra tar polvra. Fò la crousch. Et nomine padre, et filli, et spiritu sancti.
Tots
Amen.
Cristina
So, ser plevant, ossa giainsa an clostra!
Helena
La sora superioura Maria varo plascheir schi niz ossa tuttegna anc a piglier giu
panatienztga a tot las mongias.
Reverenda
Cartez propi?
Cristina
Ea, ea. Ossa ni, ia vi az gidar. Helena e Cristina sustignan e stomplan reverenda giu
dalla tribuna. Giond or…
Reverenda
Dona nobis pacem.
Cruz
Nous lagn cantar.

Tots cantan ena canzung adattada.
Delfina
Panse vedlonder: cura tgi el sa desda, dastga nign discorrer cun el. Vusoters vez da
far scu schi ni vasessas ni santissas el, cler?!

Sm-KOE 1-1_Tequila sunrise_(sm) y


Esmeralda
Nous vagn tgapia.
Felicitas
Ia vard simplamaintg tras el.
Lucia
 Ia n’igl vei mianc ed el am so rachintar tge tgi el vot….
Carmen
….nous reagiagn sen navot!
Santos
El è simplamaintg inexistent!
Delfina
Bagn damai…

Don Carlos sa muainta, stenda la testas sot igl lanziel or. La cambrera vo ve tar la
fossa cun ena flour ainta mang.
Cambrera
El è mort. Tgi Dia igl detta igl bung pôss.
Don Carlos
Margarita, ia sung stgampo, ia veiv! Ma tge ègl, noua sunga?

La cambrera igl patta la flour sen la testa e zappa anavos. Santos e Carmen vignan
nò tar la fossa. Don Carlos stenda igls mangs.
Don Carlos
Carmen, Santos, igls mies tgers ameis, gide’m or da chella rosna. Er els pattan giu
flours e scassan igl tgea. Vusoters ischas smaladia bandits. Tg’igl diavel az porta!
Pigle’m or da cò! Ègl nign tgi am sainta? Alicia vo ve tar la fossa e patta giu flours.
-26-
Angraztg, tgera Alicia. Peppina vign no e patta er giu ena flour. Er te am saintas betg,
ha? Angal spetga, te patta anc an perschung, glez post esser franca, te stortgel
nurant. Delfina e Felicitas vignan er no tar la fossa. Ia az visesch….schi anc ensatgi
am patta flours giu pigl cup, chels tgappan…. Tottas dus igl pattan flours giu per la
testa.
Felicitas
Ast te santia ensatge?
Delfina
 Na, glè propi quiet cò an santieri. Ia saint angal igls sains. Tottas dus von anavos e
Cruz ed Esmeralda von ve tar la fossa.
Don Carlos
Ma schi santiz igls sains, santiz bagn er me! Hallo, ding, dong, ding, dong…..o tger
mastral, geid’am or da chella rosna!
Cruz
El ò managea bagn an sia veta, ma el era en castgang fitg difficultous e malpaztgaint.
Esmeralda
El at ò tracto scu igl pi davos tralari ed ia sung leda tgi el è mort! Von.
Don Carlos
Ia at degradesch….te ist betg ple mastral…te bindung!
Poncho
So, chegl fiss ossa fatg. Giagn a tgesa!
Lucia
Ea, i vign veapi tgod, giagn a sumbreiva.
Alicia
Glè sto en bel funeral.
Peppina
Schi el vess angal savia veir e santeir la nossa malancurada per el. Dat tschingeidas se
pigl oters.
Delfina
Bagn damai, nous savagn far navot ple per el, giagn!
Pancho
Ea, ia vign cun vusoters, ossa ainten chella caleira saia tuttegna betg corver la fossa.
Ia fatsch chegl chesta seira…. giagn.

Sm-KOE 1-1_Tequila sunrise_(sm) y


Tots von davent. Don Carlos sa ruschna or dalla fossa e vo sen tribuna.
Don Carlos
Ni nò cò! Turne anavos! Ia, Don Carlos Del Refugio, az cumond da turnar! Pigl diavel
cun vusoters bindungs!  Vei la crousch e ligia: Carlos Del Refugio…..ma chegl sunga
gio ia… ! Sung ia propi mort… ? Perchegl ègl nign tgi am sainta…..sung ia en spiert… ?

I vign stgeir sen tribuna

La tenda sa sera

10. maletg

Igls abitants (oter tgi reverenda, Luis e Peppina) vignan ansemen sen plazza da
vischnanca. Cò corran Carmen e Santos notiers.
Santos
Attenziun….Don Carlos reiva… !
Carmen
Nous igl vagn via dasper la truasch…
Delfina
…ossa ègl impurtant tgi fetschas anavant uscheia scu sen santieri. Spassage anturn,
discurri ansemen, pero gio betg musse ena reacziun sen Don Carlos… !
Esmeralda
Chegl am saro igl pi grond plascheir da ruschanar sur dad el, cura tgi el ò da tadlar
tiers.
-27-
Lucia
El vign a stueir santeir ensatge, chel demuni egositic e grop.
Cambrera
Chegl vign ad esser en divertimaint da betg ple stueir far stgavas ed anclegns davant
el!
Pancho
Ò tignia an îgl igl our dalla tribuna. Ossa el nò, attenziun!

Dapertot sa furman gruppas tgi discorran ansemen. Don Carlos vign sen tribuna. El
stenda or l bratscha.
Don Carlos
Tgers ameis, ia sung stgampo, ia veiv anc graztga alla bung masdegna dalla nossa
veterinaria Helena. Nigna reacziun, la gliout scutigna ansemen ed igl fierescha betg.
He, ègl nign tgi am vot rasponder…..vusoters bindungs, vez strom ainten testa,
tabaloris…..!
Lucia
An sasez vessans da far festa cun cant e musica, anstagl d’en funeral…!
Cruz
Nous savessan perfign declarar chel de scu festa da vischnanca….mintg’onn igls 28 da
zarcladour festivainsa igl de dall’independenza!
Esmeralda
La fegn dalla suppressiun brutala da chels Del Refugio angurds! Igl de tgi la gisteia è
puspe neida an vischnanca.
Cruz
Ia dastg puspe luvrar scu derscheder, sainza stueir ma turpager da mintga santienztga
tgi Don Carlos am sforza da dar. Ia va er nignas notgs sainza sien ple!
Cambrera
Tot la gliout fon bunas turtas e cuschignan delicatessas….
Pancho
….e tot igls unfants on liber e nign tgi ò da luvrar chel de, i dat musica, tequila e solt
e...

Sm-KOE 1-1_Tequila sunrise_(sm) y


Santos
…..igl colm da tot è la processiun alla fossa da Don Carlos per angraztger a Nussigner
tgi el ans ò delibero da chel tirang.
Carmen
Ia speid sen la fossa da chel turmentader.
Don Carlos
Chegl è igl colm digls colms… ! Uscheia ena impertinenza… ! E tgi ò do lavour a tots an
vischnanca?
Cambrera
Ia vign a vidar ena candeila an baselgia per angraztger per la deliberaziun da chel.
Helena
Ia va fatg tot igl pussebel per spindrar Don Carlos. Chella bavronda veva alla fegn la
schanza da 50 : 50.
Delfina
Per furtegna on igls bungs 50% gudagnea, mort igl vaia bler pi gugent.
Lucia
Per el ègl betg donn, chel niro a mantger a nign, betg ena minuta.
Don Carlos
E da te vaia cumpro giu schi bler pang, ha! Tgi ò adegna puspe pusto las miglras e pi
tgeras turta, ha? Te stranzla malangraztgevla!
Pancho
Schi cartez tgi bragia angal ena pitschna larma siva chel asnung e...
Lucia
…e paea dalunga ò el er mai…
Don Carlos
Chegl è betg la verdad!
Lucia
…el fascheva adegna screiver se cun igl sies verset: «Ia pai alloura l’emda proxima, ia
dovr alloura anc en pêr turtignas da mêl».
28-
Carmen
E l’oter de am ò el tarmess tar tè a cumprar aint ed ò detg tgi el paia alloura
dumengia siva messa...
Don Carlos
Ma, alloura vaia pero paea, ni betg?
Santos
…e lezz’eda veva el betg peda, perchegl tgi el veva da discorrer cun igl noss reverenda
sur digl nov sains u dalla restauraziun digl altar.
Cristina
Ea, igl noss plevant ò el adegna puspe unschia….igls contacts cugl uestg igl eran fitg
impurtants… !
Con Carlos
Tot angal disfamaziuns! Vusoters idiots sainza tscharvi, gianiera malfuteida… !
Cambrera
Ia veva adegna prest dad eir an schanuglias per survagneir aglmanc ena part dalla mia
paia. Gl’era ena barvogna marscha… !
Alicia
El era igl pi impertinent carstgang tgi ò eneda vivia sen chest mond….
Con Carlos
Tge, ia… ?!
Alicia
 ….ed el era er igl pi treid om gliunsch anturn. E chel am leva maridar…? Pfui, chegl na
vessa mai fatg…am gevan las snavours digl dies giu, angal schi veva d’igl dar igl mang.
Don Carlos
Ma, Alicia, scu sast te angal deir ensatge uscheia…!
Pancho
El era betg angal nosch, disgustous e ranver. El cuglianava egn e mintgign per sies
agen vantatg.
Don Carlos
Fò adatg tge tgi te deist…..ia sung cò e saint tot…!

Sm-KOE 1-1_Tequila sunrise_(sm) y


Alicia
Sur da Del Refugio dattigl angal anc ensatge da deir: el è sto en bindung, en
malfatschant sainza tema da Dia…!
Don Carlos
Uscheia vessas te propi betg da discorrer sur d’en mort, Alicia.
Esmeralda
Tge igl nizegian ossa tot igl sies fons, la sia pussanza ed igls sies daners?
Pancho
Tge igls nizegian ossa igls sies 20 tgavals, la sia vaschela d’argient ed igl sies schler
plagn tequila?
Lucia
E tar me ò el anc en dabet da 300 pesos….tgi am paia chels… ?
Cristina
Sast gio eir avant dertgira e tgisar aint igl ties dretg.. !
Helena
Igl mastral vign at dar raschung cun plascheir, ubetg Alfonso?
Cruz
Chegl fatscha gugent, scu pitschna indemnisaziun per tot las malgistadads, tgi ia va
gia da far sen cumond  da chel tirang anvers vusoters.
Delfina
Ma cò dattigl anc ensatge tgi è bler mender per Don Carlos.
Lucia
Tge manegias cun chegl?
Carmen
Da tge discorras?
Delfina
Vusoters cunaschez bagn la legenda.
Don Carlos
Tgi so tge legenda?
-29-
Felicitas
Da tge legenda discorras?
Cristina
Ma….manegias te chella legenda viglia vigliurda?
Delfina
I cunaschez bagn chella legenda tgi igls noss tats e tattas rachintavan?
Helena
Aha, chella legenda manegias.
Don Carlos
Tge legenda? Ossa sche simplamaintg eneda da tge tgi ruschanez!
Delfina
Ea, ea, la legenda dall’olma tgi vo anturn. Chella rachinta, tgi carstgangs tgi
bandungan igl mond, on pero fatg durant lour veta bleras noschas ovras e putgeas,
carstgangs tgi vevan betg gugent otra gliout, tgi on fatg digl mal a chels…
Don Carlos
Tge ègl cun chels, dei ossa eneda!?
Delfina
…carstgangs tgi on angulo e cugliano…
Don Carlos
Tge capeta cun chels?
Delfina
…chels on da viandar schi dei scu spiert sen tera – sulets e sainza ameis – anfignen tgi
els on fatg bung puspe tot lour malfatgs.
Alicia
E chels vignan mai ainten parveis?
Delfina
Ainten parveis? Egn tgi è sto uscheia en malfatschant e putgant scu Del Refugio?
Pah, uscheia en’olma è sainza patria e stò girar anturn an perpeten.
Pancho
Alloura stoia eir dalunga a tgesa e fimintar or la mia tgesa. Ia vi betg tgi chel scroc am
geia anturn tar me scu spiert!

Sm-KOE 1-1_Tequila sunrise_(sm) y


Lucia
Ègl chegl la suletta moda per ans preservar?
Esmeralda
Ins so er sprizzar anturn ava sontga, ia vign er dalunga. Vea Alfonso!
Cruz
Impurtant ègl da far chegl fitg cunsenztgous. E chegl faschainsa. Ia vi er betg tgi chel
smaladet Del Refugio sgola anturn an mia tgesa scu spiert e scadagna cun las
cadagnas.
Helena
Giats neirs ans son er preservar, u schiglio columbas alvas. Pero l’ava sontga am
persvada igl pi fitg.
Cristina
Schi te vast, vigna gist cun tè. Ava sontga vaia avonda a tgesa.
Helena
Flot, alloura bavainsa gist anc en café. Tgau ansemen!
Felicitas
Ia vign er, vignst cun me Lucia, suletta vaia enpo fifa…..ia sper betg tgi chel spiert seia
gio danturn… !
Lucia
Ia vign er pi gugent ansemen cun tè…
Carmen
…ed ia vign er gist…
Cambrera
….ea, giagn a tgesa. Ia va gio pitia sot las sias noschadads cura tgi el viveva anc, ossa
scu spiert spera tg’el am lascha cun pôss.
Santos
Peglia en stilet ord la tschinta e tots schluitan precautamiantg dalla tribuna. Angal
ge, ia sieresch la retratga!
Alicia
Vea, giagn er nous dus, onda Delfina, am von sgarschours giu pigl dies.
-30
Delfina
Ea, gl’è ouras, neiras ouras!
Don Carlos
La legenda dall’olma viandonta. Ea, ia crei tgi er mia tatta am vegia eneda rachinto da
chella. Bargialont Sulet…..sainza patria…….chegl è ossa igl mies destign. Chegl am fò
mal! Stenda or igls mangs scu egn tgi vo an fanzigna e vo scu en sturn per la tribuna
anturn.

La viglia legenda dall’olma viandonta…..o je……o jemine…..ia pover schani……

La tenda sa sera

11. maletg

An perschung

Peppina tschainta ve da meisa. La cella è davos igl uman dalla tribuna. Cura tgi igl
uman sa derva, è Peppina ve digl screiver.

Esmeralda ed Alfonso Cruz reivan aint.
Cruz
Hallo Peppina, tge fò Luis?
Peppina
Buna seira mastral, buna seira Esmeralda. El dorma anc. Vaia d’igl dasdar? Lez
discorrer cun el?
Esmeralda
Na, na franc betg. Nous at lagn angal spert rachintar scu tgi tot è ia.

Sm-KOE 1-1_Tequila sunrise_(sm) y


Cruz
Delfina e Helena òn managea tgi Luis duess anc saveir navot digl noss plan.
Peppina
Èl ansoma gartagea? È Don Carlo gio nia an vischnanca?
Esmeralda
Ea, e scu. Ui, ui, ui chel ò fatg noscha tscheira. Nous n’igl vagn ni santia ni
via…..eh….te sast gio scu tgi chegl è managea…..ed el è cumparia an tgameischa da
notg sen plazza da vischnanca. Imitescha egn tgi vo an fanzigna.
Peppina
E siva, ò el cartia tgi el seia en spiert?
Cruz
El ò blastemo e murmagnea, el ò bargia e gia noscha tema…
Peppina
Stupent…ò‘l er santia tot chegl tgi vez detg?
Cruz
Ea, e scu! Nous vagn chinto se igl antier register digls putgeas ed el è nia veapi quiet
ed ò quasi antschet a bargeir, scu en unfantign.
Esmeralda
Imitescha igl bargialem. Ma Alicia….uscheia ins discorra betg d’en mort…..
Peppina
Chegl è bung, e siva noua el ia?
Esmeralda
Santos igl è ia siva dascous ed igl ò via sen santieri. Lò tschantava el dasper la sia
fossa e bargiva e siva ò el ligia anc eneda chegl tgi era scretg sen la crousch.
Peppina
Aha, chegl tgi Pancho ò invento: «Cò schea Don Carlos Del Refugio durmond sot la
tera. El ò sa fido da nign, ossa ò’l da sa fidar sen Dia». Tots reian.
Cruz
 Pero avant ò la bunga Delfina anc rachinto la legenda dall’olma tgi catta nign pôss.
Peppina
Tge manegias cun chegl?
-31-
Cruz
Tgi el vegia dad eir anturn scu spiert, anfignen tgi el ò fatg bung puspe las sias
noschas fatgas digl passo.
Peppina
E chegl ò el cartia?
Esmeralda
Naturalmaintg. Nous ischans stos fitg persvadents.
Cruz
Siva digl santieri è el ia scu en sturn sen la sia hacienda. Lò veva Santos farmo la porta
cun grondas gottas ed ia va do or en figl uffizial cun sagial digl stadi, tgi Don Carlos
seia mort.
Peppina
E cura tgi el ò ligia chegl, tge ò’l fatg?
Esmeralda
El vegia ligia igl documaint, seia ia an schanuglias e vegia bargia sur dall’atgna mort.
Peppina
Chegl igl possa cueir giu fons igl vainter! Ma scu vogl anavant ossa?
Cruz
Nous supponign tgi ossa vigna el tar Luis. Te dastgas lascher t’accorscher navot. Igl
migler è, schi te svaneschas cura tgi el reiva.
Esmeralda
Bung, ma Alfonso, ossa giagn, schiglio ans reiva el anc e nous ischans cò!
Cruz
Bagn damai Peppina, gioia bagn la tia rolla. Nous ans vusagn pi tard, tgau!
Peppina
Adia ed angraztg tgi ischas nias ed am vez rachinto tot.

Sm-KOE 1-1_Tequila sunrise_(sm) y


Alfonso ed Esmeralda von. Peppina sa tschainta ve da meisa ed antscheva a
screiver. Siva curt mument vign Don Carlos, ainta mang ò el igl documaint da sia
mort.
Don Carlos
Peppina, derva dalunga la perschung. Ainten tge cella è Luis?

Peppina reagescha betg e screiva anavant.
Don Carlos
Chella am sainta er betg, ia sung gio en spiert. Bargialont …..tot sulet e sainza
ameis….en’olma viagionta…!

Peppina leva se, metta ansemen igls palpieris e peglia la clav. Cloma:
Peppina
Luis….hallo…..Luis ist dasdo? Ins sainta en smuschiglem davos, alloura rasponda
Luis.
Luis
Ea, Peppina, tge ègl?
Peppina
Ia vign gist angal spert pigl giantar. An en’oura sunga puspe anavos. Ast anc avonda
ava?
Luis
Ea, ava vaia avonda ed er anc en pêr da chellas turtignas da mêl tgi Alicia am ò purto.
Peppina
Alloura moras betg gist anc dalla fom anfignen tigl giantar, tgau!

Peppina vo. Don Carlos tschertga la clav sen meisa.
Don Carlos
Nous ella chella smala clav?
Luis
Ast detg ensatge, Peppina?

Chel mument turna Peppina cun la clav an mang e la metta davant Don Carlos sen
meisa.
Peppina
Va amblidao da lascher cò la clav. Ma ossa vigna propi.
-32-
Luis
Vo bagn, Peppina. Dovras betg far prescha.

Peppina vo. Don Carlos peglia la clav, vo ve davos e teira nonavant Luis per la
mongia.
Don Carlos
Vea no cò, te ist la colpa da tot.
Luis
Don Carlos!
Don Carlos
Te veist me?
Luis
Ea.
Don Carlos
Te sast betg veir me.
Luis
Ma cler, ma tge è capito cun vous?
Don Carlos
Noua sunga?
Luis
Cò.
Don Carlos
Tgapp’am pigl nas. Luis fò chegl. O, te veist me, ubetg? Ma pertge?
Luis
Ma lessas betg tg’ia veia vous?

Sm-KOE 1-1_Tequila sunrise_(sm) y


Don Carlos
Tgi so schi chegl ò da far ensatge cun la legenda?
Luis
Tge?
Don Carlos
Chegl ò franc da far ensatge cun la legenda.
Luis
Ischas forsa nia per am deliberar?
Don Carlos
Eh….eh….ea, ma ossa vainsa da far anavant, betg tgi Peppina veia tgi te scappas….!
Luis
Ma pertge vaia da lippar, schi vous am laschez liber?
Don Carlos
Cala da dumandar e vea ossa. Tschert, ossa vaia seid…scu so chegl esser…?
Luis
Pertge stez stupia schi vez seid? Spitge, ia vign per igl mies crug ava…. Vo davos la
tenda e turna cun l’ava, Don Carlos beva an grondas tratgas.
Don Carlos
Ma chegl è betg pussebel. Per l’amprema geda beva ava, e chegl l’amprema geda siva
digl mies funeral.
Luis
Ha….siva digl voss funeral…?
Don Carlos
Uscheia ensatge sgarschevel vaia mai fatg tras. Scu gessigl cun tè, schi te piglessas la
fegn tgi’ia va piglia?
Luis
Vous managez scu en retg?
Don Carlos
Ia na sung betg ple retg, ia reiv mianc ple ainten l’atgna tgesa.
Luis
Stgise, Don Carlos, ma fissigl betg migler schi nous dus gessan tigl medi? Forsa tar
Helena Fernandez?
Don Carlos
Fernandez? Na franc betg! Chella am ò mianc savia gidar cura tg’ia viveva anc! Luis
vot sa far or digl polver. Noua vot eir? Stò cò e ta tschaint’at!
-33-
Luis
Eh…a….eh…..ia stung pi gugent an peis…
Don Carlos
Tschaint’at, vaia detg… ! Fò igl bagn. Ier sunga mort ed oz am onigl fatg en belezza
funeral.
Luis
Ma a me parez vous mianc zichel mort!
Don Carlos
Bagn, ia sung mort. Post dumandar a tgi tgi te vot an vischnanca.
Luis
Vez betg angal sa simgia chegl ?
Don Carlos
Ia at sa mussar se tg’ia sung mort. Varda, chel documaint era angutto ve dalla porta
dalla mia tgesa sarada. Ligia! Igl dat ve igl documaint.
Luis
Ena bela scritgira, Don Carlos, ma tge stat scretg cò?
Don Carlos
Peglia igl documaint e ligia: «Communicaziun a tots! Señor Carlos Del Refugio è
mort». Carlos Del Refugio, chegl sung ia, ast ancletg? «Perchegl tgi el ò nigns irtavels,
ègl scumando da metter pe an chella hacienda. Ella duess eir sainza tgira plang,
planget an ruigna, chegl scu avertimaint e monumaint commemorativ per igls fatgs
crudevels e perfids digl defunct. Sottascretg digl mastral Cruz». Creist ossa tgi seia
mort?

Sm-KOE 1-1_Tequila sunrise_(sm) y


Luis
Schi glè scretg cò ischas propi mort, señor. – Eh, Don Carlos, scu sa saint’ins schi ins è
mort?
Don Carlos
Betg oter tgi schiglio. Gist chegl am fò neir tot confus. Ia va adegna cartia tg’ins
saptga sgular schi ins è mort.
Luis
Ma i na so franc betg esser tgi tot igls morts son sgular.
Don Carlos
E gist chegl am fò neir nar. E vetiers vaia anc fom e seid! Vea Luis, lainsa betg eir ad
angular en pêr gaglignas!?
Luis
Eh…..forsa…..ins savess far chegl. Ia savess er gist noua tgi glè en pêr bels exemplars.
Cunaschez igl êr dasper la plazza gronda?
Don Carlos
Lò noua tgi te ast angulo la mia oca?
Luis
Ia va angulo nignas ocas, ia va angal….
Don Carlos
Angal quiet’at. Ia at va gio parduno…. Varda vers tschiel ….vez santia…ia va
parduno.. ! Creist tgi saptgan angular egna u dus gaglignas?
Luis
Ia sa tschiffer egna u dus per vous, e glè mianc angulo, las gaglignas èn gio vossas.
Von e turnan siva curt mument puspe.
Don Carlos
Igl amprem vainsa da legalisar la tia deliberaziun. Sa tschainta ve da meisa e peglia
en figl palpieri. E cura tgi vagn maglea igls dus u treis pulets, turnas puspe an
perschung.
Luis
Puspe an perschung?
Don Carlos
Angal anfignen tgi igls oters on ligia chella brev.
Luis
Tge brev?
Don Carlos
La brev, noua tgi stat scretg, tgi ia at vegia parduno igl ties malfatg.
Luis
E tga vala chegl? Chegl vign gio betg rancunaschia, vous ischas gio en spiert!
-34-
Don Carlos
Ia punctuesch expressivamaintg, tgi vegia scretg chella brev anc avant la mia mort. Ed
alloura mattainsa chella brev dascous ainten tgombra dad Alicia. Angal nigna tema….
Antscheva a screiver.
Luis
Don Carlos, vous ischas tot oter. Curious, fitg curious….uscheia am plaschez bler
migler siva tgi ischas mort.
Don Carlos
Psst, ia va da screiver…..igl ties migler amei Don Carolos Del Refugio…..ps. chella brev
screiva en de avant la mia mort….. So, ed ossa giainsa ad angular las gaglignas.
Luis
Super….ia va ena fom da louf……vess mai panso da passantar uscheia en bung taimp
cun en spiert!

Tots dus von

La tenda sa sera.

12. maletg

Sm-KOE 1-1_Tequila sunrise_(sm) y


An tgombra dad Alicia.

La tribuna è stgirantada. Alicia dorma. Don Carlos schluita noadaint, la brev ainta
mang. El la varda giu dei e lung, alloura sa sbassa el e dat en bitsch sen sies mang.
Don Carlos
Alicia, Alicia
Alicia
Anc an sien. Luis, te?
Don Carlos
Na, Carlos.
Alicia
Saglia se, vei Don Carlos. Tge faschez vous cò?
Don Carlos
Ma, veist te me?
Alicia
Ia saint la vousch da Don Carlos.
Don Carlos
Te am veist betg?
Alicia
Na, señor.
Don Carlos
Ast s’accurschia igl mies bitsch?
Alicia
Tge, vous am vez do en bitsch?
Don Carlos
Ea, ia at va do en bitsch. Te ist schi bela e tot suletta…. La vign pi manevel.
Alicia
Schi svaniz betg beldalunga, desda l’antiera vischnanca cugl mies sbrigem.
Don Carlos
Ed alloura? Me è tuttegna nign tgi vei.
Alicia
Ge ossa e laschem cun pôss.
Don Carlos
Na, ia vi anc en bitsch….Tigna ve la bucca.
Alicia
Svani ossa, schiglio sbrigia! Chior ins sainta vouschs.
Delfina
Felicitas, tge ègl chegl ?
-35-
Felicitas
Ia va santia ensatge ainten tgombra dad Alicia, onda Delfina.
Delfina
Pancho!
Pancho
Ea, tge mantg’igl?
Delfina
Vea, nous duvragn igl ties ageid.
Pancho
Dalunga!

Don Carlos varda noua tgi el savess sa zuppar e vo davos en uman digl mang.
Delfina, Pancho e Felicitas corrran sen tribuna.
Pancho
Tge ègl Alicia?
Delfina
Ègl capito ensatge?
Felicitas
Ast gia en nosch semi?
Alicia
El è cò!
Alicia
Igl spiert da Don Carlos.

Sm-KOE 1-1_Tequila sunrise_(sm) y


Felicitas
Ea, ma noua el?
Alicia
El am ò catschea tras l’antiera tgombra… ! Mossa dascous sen igl cantun noua tgi el
e zuppo. Ins vei betg el, ma ins sainta la sia vousch.
Felicitas
E te ast betg via el?
Alicia
Na.
Pancho
En spiert tgi so angal ruschanar…
Delfina
Sare ischs e fanestras, betg tgi el ans scappa.
Pancho e
Felicitas
Dalunga! Corran d’en mang dalla tribuna.
Delfina
Pancho, sast te scu tg’ins so sa deliberar d’en spiert?
Pancho
Na, betg exact….ia va nign’experientscha cun da chegl.
Felicitas
Ubetg, Pancho, pigl solit at laschan chels cun pôss, eneda tgi la fossa è cuverta!
Delfina
 Avant geva chegl uscheia: sch’ins trappla en spiert ainten ena tgesa, schi ins ògl da
tagler or a chel igl cor ed igl arder.
Don Carlos
sa tschainta segl letg. Brutal!!
Pancho
Chegl è gist dretg uscheia.
Delfina
Pancho, vo e remna ansemen tot chegl tgi duvragn…
Pancho
…dalunga, ia vign per tot… ! vo
Don Carlos
Schi tge ins dovra cò?
Delfina
Tge ègl chegl sto?
Felicitas
Ast te er santia ensatge?
-36-
Alicia
Ia crei tgi igl spiert discorra cun nous.
Don Carlos
Tge vol Pancho per tot?
Delfina
Fitg dad ot, er schi Don Carlos è gist daper ella. Hallo….signour spiert da Don
Carlos…..tge vot te cò tar nous… ?
Don Carlos
Ia vi far digl bagn ensatge a vusoters. Tge exact ò Pancho d’ans purtar? An chel
mument saglia Pancho notiers cun en sabel.
Pancho
Noua el chel scroc bindung. Ia igl tagl or igl cor, igls nirunchels e la curaglia!
Don Carlos
Fò adatg cun chell’arma!
Pancho
Schlaga anturn ainten l’aria. Ia igl vi tagler se an tanta tocca, chel cagliung!
Felicitas
Bravo Pancho! Fett’or el. Taglia or igl sies cor!
Pancho
Ia va nigna tema da tè, te spiert da Del Refugio! Tè tschiffa schon anc!
Don Carlos
Sa zoppa davos Alicia. Alicia, pegl’igl davent chell’arma!

Sm-KOE 1-1_Tequila sunrise_(sm) y


Felicitas
Hopp Pancho, dò’gl en sfratg!
Pancho
Ia na canosch nigna remischung, fregna fatscha cun tè, glez post creir!
Don Carlos
Alicia, tigna se chel barbar. Ia at ampurmet da mai ple cumpareir tar tè, ia sung gio
angal cò per dar giu chella brev!
Pancho
Ha, ossa at vaia tschif, la mort a chel tirang….
Alicia
….stop Pancho, metta davent chel sabel…
Don Carlos
croda giu segl letg. Angraztg Alicia, te vignst betg ad esser anriclada. Ed ossa tadle
bagn: «Tger amei Luis e tots abitants da chella vischnanca, cun chella brev pardunga
a tè Luis, tgi te ast angulo la mia pi bela oca. Giolda ossa la libertad e la veta. Chegl at
giaveischa da tot cor igl ties migler amei Carlos Del Refugio …ed…..eh….PS. Chella
brev screiva en de avant tgi mureir».
Alicia
Señor, vous am faschez schi ventirevla!
Don Carlos
Ed ia va en tgod sentimaint d’aveir fatg ensatge an urden e chegl vaia anc mai gia.
Alicia
Vous vez catto igl voss cor, Don Carlos. È chegl betg ena tgossa stupenta?
Don Carlos
E per las vossas nozzas lessa dar a tè ed agl ties Luis la mia benedicziun.
Alicia
O, Don Carlos, schi ia az savess veir ossa, alloura survagnissas en gross bitsch. Vo
anturn scu tschartgond.
Delfina
Spiert da Don Carlos…..ia crei….ia sa tottanegna vuseir vous…. Vo ve ed igl dat en
bitsch sen la fatscha.
Pancho
Er ia az vei ossa….
Felicitas
Ena gronda miracla….tottanegna è Don Carlos nign spiert ple…!
Alicia
E tots igl son vuseir. Vo ve ed igl dat en bitsch sen la fatscha.
-37-
Felicitas
Noua è Luis?
Don Carlos
Ia igl va delibero or da perschung e siva vainsa maglea en pêr pulets e vagn gia dètg
legher. Ia crei tgi el dorma anc.
Alicia
Alloura vigna dalunga agl dasdar…dumang è nozzas…. !
Pancho
Ed ia vign a deir a tots an vischnanca, tgi Don Carlos è nign spiert ple perchegl tgi el ò
catto puspe igl sies cor.
Felicitas
Ossa vign tuttegna anc tot an urden….chegl è en plascheir… !
Delfina
Eh….Don Carlos……ast schon eneda at vurdo giu?
Don Carlos
Tge manegias cun chegl…?
Felicitas
Señor, vous vez anc aint la tgameischa da notg.. !
Don Carlos
Sappramostas, ia am vei puspe…. !
Delfina
Ea, e chel maletg è betg……eh….betg gist fitg…..plaschevel.

Sm-KOE 1-1_Tequila sunrise_(sm) y


Felicitas
Igl migler è schi gez ossa spertmaintg a tgesa a sa lavar e trer aint.
Don Carlos
Chegl fiss ple tgi penibel, schi la perdetga cumpara tar las nozzas cun aint la
tgameischa da notg…. !
Delfina
Perdetga… ?

La tribuna vign stgeira
La tenda sa sera.

13. maletg

Plazza da vischnanca

 Santos, Carmen, cambrera Margarita, Esmeralda, Cruz e Lucia.
Cambrera
Chegl cartez betg, chel Don Carlos è scu viout anturn… !
Cruz
Tge manegias cun chegl?
Carmen
El è curtaschevel, mintgatant perfign amabel…
Santos
….el tschivla ed è cuntaint ed am ò perfign do la paia...
Cambrera
….a me er e chegl anc daple tgi chegl tgi va dabung, chegl ògl anc mai do.. !
Carmen
peglia or ena bursa cun daners. Chegl seia per tè, Lucia. Igls 300 pesos dabets ed igl
rest è per ena turta da nozzas da treis plangs… painsa!
Santos
E chella vegia dad esser pronta per dumang.
Cambrera
Dumang mareidan Luis ed Alicia.
Esmeralda
An sasez levan els maridar gio oz.
-38-
Cruz
Ma gist schi spert vo chegl er betg. Aglmanc en mez de avant las nozzas ò la
publicaziun dad esser scretga or sen la tavla neira an tgesa communala.
Lucia
Varda ainten la bursa. ….Ia sa betg creir….raps da Don Carlos… !

Helena vign sen tribuna.
Helena
Tge ta semgias, Lucia?
Lucia
Mett’at avant….igl noss Don Carlos è en oter carstgang… ! El paia an contant e chegl
perfign davant or… !
Helena
Tge tgi uscheia ena bavronda per durmeir ed en bel funeral son far or… ?!
Cambrera
Igl savung ast amblido..!
Carmen
O ea, igl savung magic…. ! Chel è anc ainten tgombra da Don Carlos. Chel stoia
dalunga barattar or….vot eir dalunga, Santos la tigna pero anavos.
Santos
…..chegl vaia gio fatg, Carmen. Chel vaia gio laschea svaneir ier.

Sm-KOE 1-1_Tequila sunrise_(sm) y


Helena
Ia crei tgi igl noss tractamaint è bagnreuschia, igl paztgaint è sen veia dalla guariziun.

Davos ins sainta vouschs.
Cristina
Attenziun reverenda, cò è en scalem..! I ramplunga. Vaia betg detg… ?!
Tots
Buna seira ser plevant.
Reverenda
Igls mies tgers, la benedicziun da Dia, la sia gleisch e la sia graztga duessan sclareir las
vossas veias.
Tots
Amen.
Cristina
Mintgatant am tanschess, schi la vossa veia niss sclareida, per tgi geias betg adegna
puspe a badunclas… !
Helena
Ossa vez pero d’az parager, ser plevant, dumang dattigl nozzas!
Reverenda
Tge, vous maridez, donna Helena..?!
Carmen
Ma franc betg!
Esmeralda
Luis ed Alicia èn igl spusalezzi.
Cruz
E siva tgi vagn do ansemen els an tgesa communala, von els an baselgia…!
Santos
La perdetga igl ò delibero ord perschung.
Cristina
Vous mastral? U Peppina?
Cruz
Ni l’egn ni l’oter.. !
Cambrera
Nous discurrign da Don Carlos….
Reverenda
….ma chel vaia sutaro ier… !
Helena
Chegl è sto ena pitschna malancligientscha.
Reverenda
Ena malancligientscha…?
-39-
Esmeralda
Ena malancligientscha tenor ordinaziun digl medic, pero cun gronda vigour…!
Santos
Ins savess deir, en cass da renaschientscha moderna..!
Reverenda
Tgers ameis, ia sung propi irrito…!
Cristina
Chegl è tgapibel, ser plevant, ma chegl è ena schi lunga istorgia, tgi az stò rachintar
chella giond a tgesa. Igl peglia pigl bratsch.
Reverenda
Las veias da Dia èn misteriousas….dat prest an vainter.
Cristina
Igl tigna. Attenziun, ser plevant….!
Reverenda
Angraztg, Adia ansemen.
Tots
Adia.
Cambrera
Anfignen dumang an baselgia.
Carmen
Ma oss vign fatg festa…. !

Sm-KOE 1-1_Tequila sunrise_(sm) y


Esmeralda
Chel de ò da neir festivo an urden… !

Fegn

Sm-KOE 1-1_Tequila sunrise_(sm) y


- 1 -
Sm-NIE 2-1

Tgi è nar… ???

Cumegia an en act dad Edi Nielsen ed Ernst Gartmann
Translaziun surmirana da Pina Iseppi-Uffer

Persungas
Emil

om segls onns

Sm-NIE 2-1_Tgi è nar_(sm)


- 2 -
Babetta

sia donna
Lisetta

feglia da Babetta ord amprema lètg
Not

gioven medic
Mengia

vaschigna
Gion Carla

pictour artist nar
dr. Gisep

directour clinica da narramainta

Li d’acziun
An steiva dalla famiglia dad Emil. Drizzada aint moderna.

Taimp
Preschaint

1. scena
Emil, Babetta, Lisetta, Mengia

Sm-NIE 2-1_Tgi è nar_(sm)


- 3 -
(Emil, Babetta e Lisetta èn tschantos a meisa e bevan café, dasper Emil ena clocca kirsch, an
mez la meisa en plat biscuits ed ena cuppa veida, tgi ò gia aint latg-meltg, igl è dumengia
vers las 13.00)

Emil

(letga giu igl plat)
Babetta
(igl dat en cuffel uscheia tgi igl plat igl dat prest or da mang) Schi ensatgi at
vasess…. ! Ia crei tgi te amprendas mai ple a magler scu en galant carstgang… !
Donn tgi vagn betg gist visetas…
Emil
Alloura na faschessa er betg chegl…. ! E cuffels dovras er betg am dar….am fò
mal da lascher segl plat da chellas bunas tgossas…..e painsa angal schi igl plat
fiss ossa do giu ed ia an bambela….chel bel plat culo ansemen gio plessas
gedas….ed adegna survign ia chel… !
Babetta
(igl varda giu pi stagn) E la tia gravatta da dumengias ast er gio smarlatto cun
gromma…. !
Emil
Chegl fò navot….(peglia igl faziel da nas, speida se e sfrouscha igl tatg)
Babetta
Ea, sfrouscha fitg e smarlatta anc pi bagn la gromma……ena nova survignst
betg…ast tgapia… ?
Emil
(metta se café e sveida dasperas)
Babetta
Naturalmaintg….sen la tuaglia sobra….. !
Emil
Ossa perchegl betg vea nara…..faschessas pi scort a cumprar eneda en crug
galant….chel ò er gio via miglers taimps e teira sot scu en pup tgi pischa
dasperas….. ! Chegl fiss pi scort tgi cumprar adegna puspe novas bandieras……
Babetta
…..chegl ò ossa franc da far navot cugl crug da café…..
Emil
So, betg…. ? Per en nov crug vez nigns raps…..ed igl pover vigl ò alloura da
panar schi igl vigl teira sot…… ! (varda nosch sen Lisetta)
Lisetta
Ma bab, ia va detg ansomma navot…..mianc pled…. !
Emil
Te angal tai…..te ist gist scu la tia mamma…..e schi calez ossa betg da’m zaccar
vigna per igl mies fatg…. !
Lisetta
(varda tott’urela sen l’oura e so strousch star salda) Dast giu igl café, bab….fast
igl bagn….. ?
Emil
Savarossas bagn igl piglier tez…grond’avonda fissas……cò… !
Lisetta
Angraztg…
Babetta
(metta dus setgers aint igl cuppegn dad Emil)
Emil
(lez s’accorscha navot e metta aint anc dus)
Babetta
Gist ansant at vaia gio mess aint dus…..

Sm-NIE 2-1_Tgi è nar_(sm)


- 4 -
Emil
(pestga anor els ed igls patta aint igl cuppegn da Babetta) Vessast chinta er
savia deir ensatge….
Babetta
(pestga er puspe anor igls setgers e dumonda a Lisetta) Ia va er gio aint
dus…..vot te els….. ?
Lisetta
Ah…schi dò no… !
Babetta
(Emil peglia no igl kirsch) Dastgessas forsa er dar a me en got… ?
Emil
Chegl mantgess anc tgi vusotras femnas antschavez a leir daple tgi angal
suarar ve da chella buna roba…. tgi costa digl reminent 18 francs la clocca……!
Mengia
(varda aint dad isch) Mhhh….chegl savoira puspe bagn cò tar vusoters….. !
Ubetg Emil…..i vo navot sur en bung cuppegn café….. !
Emil
Ea, e sur ena buna glianga…… ! Tge vot gio puspe….. ?
Mengia
Ossa seias enpo pi curtaschevel, Emil… ! (savoira) Chegl è franc chel nov
mocca….chel fò gist gula…….
Babetta
Te varossas bagn er café se tar tè…. ?
Mengia
Glez bagn……ma ia va gio detg bleras gedas agl mies om, tgi uscheia en bung
café scu te fast Babetta, seia nign oter tg’è bung da far…..
Babetta
Chella litaneia cantas mintg’eda schi te vot ensatge…. !
Mengia
Ma schi gl’è la verdad……eh….ia leva angal dumandar spert ensatge…..
Emil
(vilo) Ossa vea aint eneda e sera chel isch……chegl teira da chegl snuevel…. !
Mengia
(aintra e sera igl isch) Emil ò para patto la botta sturna oz….. ! Ia va mintgatant
prest enpo tema da tè….
Emil
Anfignen ossa vaia anc maglea nign……e tar te stibgessa dus gedas…..i crei
betg tgi savessa aveir tanta fom per…..
Mengia
…..ma te ist en nosch…..ma ia crei tgi te manegias chegl betg uscheia….ia sa
betg tge tgi capitess schi nous dus fissan eneda sulets…… ?
Babetta
Ossa cala da ruschanar schi tgutg e dei tge tgi te vot…. !
Mengia
Ma varda no…..te na sarossas betg schalousa……chegl è angal spass… !
Lisetta
Tge levas ossa da nous… ?
Mengia
Aha….ossa veva prest amblido pertge tgi sung cò….ah….igl mies om lascha
dumandar schi ans savessas amprestar igl program digl radio…..el so durmeir
schi bagn cura tgi igl Radio Rumantsch porta bela musica….. !
Emil
Perchegl niro’l betg a duvrar igl program digl radio….el duess metter se chella
chista ed alloura sainta’l bagn schi vign musica ni betg….. ! (leva se e vo ve pigl
program) Cò…..ma chel ò scretg se «retour»…ast tgapia…. ? Betg tgi geia cun
chel scu cun tot gl’oter tgi te fast adegna puspe amprestar….. !

Sm-NIE 2-1_Tgi è nar_(sm)


- 5 -
Mengia
Angal nigna tema….anfignen ossa vaia anc adegna randia tot igl ampresto… !
Babetta
Ea, tot chegl tgi te ast betg per cass gist amblido…. ! Ia cuschiness liters bunas
soppas cun tot las tschavolas e quaderigns da Maggi tgi te ast fatg amprestar
cura tgi las buteias eran saradas…. !
Mengia
(fò scu schi ella vess betg santia) Ia vign ossa…schiglio vign igl mies om vilo….. !
Chel è gio da dei s’accurschia tgi va ena simpateia tot aparti per Emil….
Lisetta
Vess mai cartia tgi bab ò anc tantas schanzas….. !
Babetta
So, Mengia….ossa vo avant tgi portan las novitads e la musica è fittada….. ! Ia
sa bagn tgi te levas angal neir a vurdar tge tgi nous fetschan per metter aint igl
nas dapertot… !
Mengia
Ed alloura… ? Alla fegn stainsa ainten la madema tgesa ed ischans dependents
l’egn da l’oter…..ubetg Emil….. ?! Adia tots ansemen…. !

2. scena
Emil, Babetta, Lisetta
Babetta
Chella am vo planget sen la nerva cun chel baitem e chellas tgutgas
remartgas…. !
Emil
Te varteschas er navot…. ! Per furtegna dattigl anc gliout cun humor…
Babetta
E te ast ena ploma humor….ubetg…. ?!
Emil
Anturn vusotras femnas am passa chel planget… ! (se per Lisetta) Tge vardast
tott’urela sen l’oura…. ? Post betg spitgier anfignen tg’ia vign a far igl cuc….. ?
Lisetta
Ma ia va detg navot… !
Emil
Creist tg’ia vegia betg anc santia las quantas tgi igl è…. ? Ins so trer se ena
mattatscha scu en’atgna e scu angraztgamaint……
Babetta
Ma bab…..betg discorra schi tgutg….. ! Lisetta at ò adegna gia gugent scu schi
te fissas igl sies agen bab……
Emil
…..chegl è er navot oter tgi dretg…. ! (Lisetta leva se e vo or dad isch)
Babetta
Ossa ast puspe l’amparmalada…..
Emil
….savess betg pertge… !
Babetta
Lisetta è an nom da Dia nign unfant ple e ……
Emil
…..e perchegl fò ella ossa schi nurant….. ?
Babetta
Ia sung gio da dei m’accurscheida tgi te ist amparmalo tgi ella vign betg ple
cun tot igls sies gronds e pitschens problems tar tè…..ma chegl cala eneda

Sm-NIE 2-1_Tgi è nar_(sm)


- 6 -
cura tgi unfants vignan pi gronds……..e digl reminent creia prest tgi ella vegia
danturn ensatgi……
Emil
……chegl mantgess er anc….. !
Babetta
Pertge…. ? Ella ò gio prest vantg onns ed igl taimp digls marous vign er tar ella
ensacuras….. !
Emil
E te creist propi tgi ella vegia uscheia egn…. ? En dretg om….. ? Ia sa prest betg
creir chegl…. !
Babetta
Ia stuess ma sbagler fitg……angal spetga……ia la vi schon far neir or cugl
marmogn… !
Emil
(stebgia) Gio d’anturn tuschanders…..e sch’ia pains tgi avant 14 onns cura tgi
ans vagn amprendia a canoscher era ella en battafi schi grond…..(mossa cugl
mang) ….ed ossa gio d’anturn en marous…chegl am vo betg an testa….. !
Babetta
Uscheia veist scu tgi igl taimp passa… ! Ma alla fegn ans ò Lisetta fatg bler
plascheir anfignen ossa ed ella at ò adegna vurdo scu dretg bab……perchegl
saia betg tgapeir tgi te la laschas s’accorscher adegna pi savens tgi te ist betg
igl sies dretg bab….. ?
Emil
Ossa angal cala……ia vign a star giu….

3. scena
Babetta, Lisetta
Babetta
(peglia en magiolign ord stgaffa e metta se en kirsch) Mianc en got kirsch am
cuescha’l…….Alloura vaia da ma dustar mez per neir tigl mies…. ! (beva, Lisetta
aintra cun mantel, tgapi, umbrella e tascha)  Noua vot eir….. ?
Lisetta
En po a spass….
Babetta
Chegl vign igl davos taimp prest per moda las dumengias……
Lisetta
Alla fegn ins stò eir enpo tranter la gliout…..anturn vusoters dus ins vign gio
depressiv…. !
Babetta
So, Lisetta….ossa or cugl marmogn…..chegl cun chel «eir tranter la gliout» è
angal ena vercla marscha……ast danturn ensatge pi da nom….. ? Ast en
marous… ?
Lisetta
Mamma….ist betg vilada…… ? ( la tgappa anturn)
Babetta
Ma tgi so pertge….. ? Ègl aglmanc en dretg cumpogn…. ?
Lisetta
Mamma…chegl è betg en cumpogn……el è en dretg om…..perfign en docter… !
Babetta
Ma ist franca dalla tgossa……. ? Ègl betg angal en bindung tg’at lascha aint igl
stetg sch’el antoppa en gniffign pi bel tgi igl tia…. ?

Sm-NIE 2-1_Tgi è nar_(sm)


- 7 -
Lisetta
Tge painsas mamma….. ? El è igl pi bel, igl pi tger…….igl pi….pi…..pi….
Babetta
…….oss, ossa Lisetta……. ! Ia sa betg propi…..cura tg’ins è gioven ins è dalunga
ainten igl setavel tschiel…..da veiver ast pero sen tera…. ! Ia vess gugent schi
te ans preschentessas eneda chel amploster docter, per tgi saptgan igl
examinar en po….. ! Chegl fiss pi scort tgi eir strolagiond cun chel…. !
Lisetta
Sast mamma, ia va en po tema tgi el plaia betg a bab….
Babetta
Alloura sarogl en dètg stroler…… Scu ò chel amploster ansomma nom… ?
Lisetta
Ma scu discorras te dad el….te mianc igl canoschas……El è pir siva d’en pêr
meis cò an Surses….el è medi da nerva ainten la clinica psichiatrica a
Savognin… !
Babetta
Alloura sarogl egn da chels sturnichels nars……i saro igl migler schi te ans
preschaintas el eneda…… ! Chel vainsa da vurdar giu bagn……e schi el è betg
ancletg cun chell’examinaziun alloura vala chel betg ena cagna…. !
Lisetta
Ia igl vi deir chegl……pero ossa giainsa a kino…….tgau mamma… ! (vo)
Babetta
Tgau Lisetta….turna ensacuras…ast santia…. ?

4. scena
Babetta, Emil
Emil
(aintra siva en mument) Noua è la pitschna…… ?
Babetta
Gist dad isch or…ella è eida a kino… !
Emil
(vilo) Cò vign simplamaintg fatg scu tgi para e plai…..ed igl vigl vign mianc
salido….nundeir dumando…… !
Babetta
Ella ò gio detg a me……
Emil
….ed a me ò ella mianc detg tgau…. !
Babetta
Ella varo betg lia disturbar igl ties cuc sontg……
Emil
….pulenta….va mianc savia durmeir cun chella canera digl radio da chel
tabalori se soura… Chella Mengia survign anc en lavatgea……glez at deia…. !
Babetta
Ea, e cura tgi ella è cò ed at stretga mêl tras la bucca survignst îgls scu plats da
soppa e feilas scu en giat inamuro….. !
Emil
Ossa cala angal dad exagerar……..te spetga anfignen tgi chella am vign sot igls
îgls…a chella lava anc las cotlas…. !
Babetta
Ma pertge ist schi sturnichel…. ?

Sm-NIE 2-1_Tgi è nar_(sm)


- 8 -
Emil
Ia e sturnichel…. ? Ma creist tgi vegia da sagleir digl plascheir schi chel calöri se
soura am lascha betg durmeir……..ha….sacramostas aint ed or….. ! Ma
sturnichel sunga perfranc betg…. !
Babetta
Na, na …….angal en zichel nar… !
Emil
An mintga cass betg tant scu te… ! (i scaligna) Vo eneda a vurdar… ! Vess
marveglias tge camel tg’ans disturba ena dumengia sontga …. !
Babetta
Cura tgi Nussigner ò partia or la maniera durmivas te stagn e bagn….ubetg?
(vo)
Emil
O zoffla’m prest an pigna… ! Oss è chella Lisetta puspe svaneida sainza am deir
bagnatgavegl tgau…. ! Siva tgi chella ò chel marusem ella tot otra…. ! Chel
amploster am duess angal eneda neir aint igls mangs…. !

5. scena
Emil, Babetta, Mengia
Mengia
(aintra cun Babetta) Te Emil, ia va gist survagnia en telefon….. !
Emil
Ed alloura……. ? Ègl chegl en evenimaint schi impurtant… ?
Mengia
Chegl è en’agitaziun….. ! Ia va gist do en bratg cura tgi va santia chegl….. !
Emil
Ma schi tge…. ?
Mengia
Ubetg tgi chegl è uscheia….chegl è povra gliout…..ma en po snavour am fò
chella tuttegna…. !
Emil
Tge at fò snavour…… ?
Mengia
Tot…. ! Painsa angal…schi egn da chels am niss ainten tgesa…. !
Emil
Ma tgenegn… ?
Mengia
Aha, chegl sast te mianc…… ! Speranza mitschainsa tots cun la veta…… ! Ia va
gio detg tantas gedas agl mies om tgi chegl savess piglier ena schleta fegn da
star schi manevel d’ena tgesa da narramainta…. !
Emil
Ma ossa dei eneda tge tgi è capito… !
Mengia
Vaia betg anc detg chegl……. ? Cugl mies om ins sogl er antschever navot…. !
Cura tg’ia igl va rachinto la novitad am ò el detg tgi chegl igl geia aint navot ed
è sa strubo sen l’oter mang ed ò durmia anavant…. !

Babetta
Ossa cala da ruschanar anturn la boglia e rachinta chegl tgi te ast da
rachintar.. !

Sm-NIE 2-1_Tgi è nar_(sm)


- 9 -
Mengia
Ensatge terribel…. ! Cura tgi va rachinto chegl a Vrena è’la gist crudada an
svanimaint… ! Ma chegl è er da tgapeir…alla fegn ò ella gio prest 70 onns……e
cun chella ploma daners tgi chella ò adegna ainten tgesa ègl betg da star
stupia…..spir tschincungs e marenghigns…. ! Chegl èn franc en pêr mella
francs. Ella am ò musso els eneda tgi sung stada a café tar ella…..digl reminent
betg en schi bung café scu igl ties….. !
Emil
Ma schi tge ast rachinto a chella Vrena…. ?
Mengia
Tgi ia stess betg ple bagn schi vess tants raps an tgesa……i  savess gio eneda
neir rot aint…..dantant tgi ella è an tgesa… ! E panse tge drama tgi chegl fiss
per ena donna 70 onns tgi so betg sa defender…. !
Emil
Ossa pigl dianzer aint……tge tgi te ast rachinto a chella Vrena viglia saveir….. !
Mengia
Ma igl madem scu a tè…… !
Emil
Zangas tgodas e martels schalos…..oss am vign prest da buglier…… ! Dalla tia
«terribla» istorgia ast anc adegna detg navot….. !
Mengia
Ah betg….. ? Ossa deia navot ple……. ! Ia sung cò tgi rachint tott’urela digl
madem…..sast en zichel ideia vaia bagn dad eir anturn cun narramainta…. !
Emil
Ma cun tge narramainta…. ?
Mengia
I chint cun da chella tgi è scappada dalla tgesa da narramainta….. ! Nous vagn
gia en pêr malsangs da spiert an famiglia…. !
Babetta
Glez sunga ansomma betg stupeida…..
Emil
Ia crei tgi er te ast tschif la tia part ….. !
Mengia
Creist…. ? Sast tar gliout intelligenta è igl prievel zont grond da perder igl
spiert….Chels tgi on nign on gio er da perder navot…… !
Emil
Ossa dei danonder tgi te ast survagnia en telefon… !
Mengia
Ma da chels naturalmaintg…. !
Emil
Da tgenegns…. ?
Mengia
Dalla direcziun…. !
Emil
Ma pigl trenta…da tge direcziun…. !
Mengia
Dalla tgesa da narramainta… ! Igl directour era sez agl telefon….am pareva gist
digl veir…..sast ia sung er gio stada tar el….naturalmaintg angal scu viseta….ed
alloura vaia via tge stupent om tgi chegl è cun chel mantel alv. El am fascheva
prest snavour….. !
Emil
Ossa am tansch’igl…. !
Mengia
 Ed alloura am ò’l tignia en lung referat scu tg’ins vegia da tratar malsangs da
spiert.........ins dastga mai igls scunterdeir cura tgi deian ensatge, schiglio

Sm-NIE 2-1_Tgi è nar_(sm)


- 10 -
savessan els neir or dalla sunga e tumpanar ansemen tot. Avant en pêr onns
era en barba mia ainten chella clinica ed el am tigniva adegna per
l’imperatoura dalla China…. !
Babetta
Alloura era chel an mintga cass nar digl tottafatg…. !
Mengia
Ed adegna leva el far carezzas cun me…..savez igls nars on enorm gugent las
femnas…..anc ossa am vign da reir schi pains a chel pover tabalori…..schi da
chels veian angal ena rassa antschevan els directamaintg a tramblar…. ! Ed ia
veva adegna digl deir….ea igl mies fegl, ia sung l’imperatoura…. !
Emil
Ma oz….tge ègl capito oz…. ?
Mengia
Oz….. ? Ma igl mies barba è oz betg ple lò…. ! El è mort gio avant en pêr onns
ed ò fatg se tot la sia facultad all’imperatoura dalla China…. ! Per furtegna era
chel testamaint betg valevel…. !
Emil
So, ossa sunga sasa….schi te am deist betg bel dalunga pertge tgi igl directour
dalla tgesa da narramainta at ò telefono……at tgappa persunalmaintg per las
tgotschas ed at pat ord steiva…. !
Mengia
Isasetta Emil, te tgapeschas er navot….egn da chels nars è scappo gio avant
en’urela……egn da chels furious…. !
Babetta
Nussigner tger…. !
Emil
E chegl deist pir ossa…. ?
Mengia
Ea, ed igl directour ò managea tgi chel savess tgunschamaintg neir ainten egna
dallas nossas tgesas… ! El vegia a dies angal egn da chels vistgias tgi portan lò
e forsa anc en mantel suraint…. ! I seia pero er pussebel tgi el vegia angulo
ensanouas vistgadeira…..nous duessan gio far attenziun schi vasagn uscheia
en stroler….alla fegn ins saptga mai tge tgi capeta cun uscheia en malsang…. !
Chel tgi seia scappo fetscha pareta d’esser normal…sch’el seia betg gist
nar….. !
Emil
Bung cunfiert…. ! Sen fatscha saro betg scretg schi el è gist nar igl mument….. !
Mengia
Anfignen tgi gl’è mengia tard….ubetg Emil…. ? Er cura tgi te pattas la botta
sturna stunga betg gist bagn…..ia va adegna tema tgi….
Emil
….da me è nign tgi ò d’aveir tema…….varda pitost tgi te…..
Mengia
…..ma ia va betg managea chegl uscheia…..ia dei adegna agl mies om….schi
vess angal en om scu Emil, alloura…….
Babetta
…….alloura fissas er te strufageda…. !
Emil
Babetta, betg interrompa adegna Mengia…. !
Mengia
Ah, ed el ò anc detg tgi duessan dalunga igl telefonar schi veian en om
suspectous….igl pi scort fetschans da vurdar en po ord fanestra e far adatg

Sm-NIE 2-1_Tgi è nar_(sm)


- 11 -
dalla gliout tgi passa per veia…..e schi chel vess da neir cunter la tgesa,
alloura……
Babetta
(dat en bratg) Mammetta digl tschiel….. ! (corra ve tar la fanestra)
Mengia
….alloura vegias gio betg dad esser grops cun chel e far tot chegl tg’el
scheia…. !
Emil
Cler, schiglio vign el or dalla sunga…ia crei er tgi chegl seia igl migler… !
Mengia
Ed anc ensatge…igl pi scort fetschans da gio vurdar d’aveir en’arma segl
manevel... ! Chel amploster seia ordvart privlous……cura tgi vegian mano el an
tgesa da narramainta seia el nia talamaintg an rabgia, tg’el vegia sghirlo cun
en plunt treis tgirunzs tschonder ve…. !
Babetta
An nom digls sontgs……tscho reiva egn giu per veia….. !
Mengia
(corra ve tar la fanestra) Vei el or scu en nar…… !
Babetta
I sa betg……i sa betg……chel vei or schi normal, tg’el pudess tgunsch er esser
nar……. !
Mengia
Na, na…..chegl è angal igl mies frar Giatgen…. !
Babetta
Damai tuttegna en nar…. !
Mengia
Chel vign tar nous…..ia stò ballar se per tg’el desda betg igl mies om…. ! Schi
vusez ensatgi ni dalunga se tar me a telefonar….pertge chel rivess an tot cass
igl amprem tar vusoters perchegl tgi stez igl pi giudem….. ! (vo)
Babetta
Chegl è ossa en bel cunfiert……varda Emil…lò passa gist egn tgi zoffla igl nas
cun spargamaints curious…….uiuiui scu tgi chel vei or nar…..giagn gist a
telefonar….. !
Emil
Vo en zichel d’en mang tgi veia er……pulenta, chegl è angal Mitgel…….ossa
onigl permangs dad exercitar igl teater da tschever ed alloura corra chel
adegna per vischnanca anturn guiond la rolla….. ! Varda tscho en’oter curious
amploster……chel peglia se ensatge da giumez e lascha puspe dar giu……ia crei
tgi chegl seia chel…….. !
Babetta
Na franc betg……chegl è angal Tona……e chel gioia gio er teater……varda ossa
igl mies nar……ossa metta chel igl mangs an cassatga……chegl è chel…… !
Emil
Ma mattagn……ossa varda…….ossa vonigl egn vers l’oter……e sa totgan
mang……forsa ègl tuttegna betg Mitgel e Tona…… ? Ia crei tgi tots dus seian
nars……. !
Babetta
Ma ruschano ò Mengia angal dad egn tgi è lippo…. !

Emil
(vo ve tar la meisa) Ossa peglia igl perspectiv……lagn bagn vurdar da veir
bagnatgavegl igls utschels…. !

Sm-NIE 2-1_Tgi è nar_(sm)


- 12 -
Babetta
Vea dabot……ossa vonigl per sies fatg tots dus…. ! Ed ia igls va cunaschia….igl è
propi sto Mitgel e Tona chels dus balurds….. ! Ma gist nars èn chels tuttegna
betg… !
Emil
Aglmanc betg uffizialmaintg…. !
Babetta
Varda tscho…..ossa vign ena donna se per veia….chegl è franc chel nar tgi ò
tratg aint vistgadeira da femnas…….. !
Emil
(varda cugl perspectiv) Na franc betg…..en om ò mai schi belas tgommas scu
chella……chella plaschess perfign a me….. !
Babetta
Angal tgi Lisetta vigna betg an mang da chel monster….. !
Emil
Ma ossa el no…….chegl è chel, Babetta….. ! Paregi’at per eir se a
telefonar……scu tgi chel vo tot eira scu en pinguin per las veias….uscheia so
angal eir en nar…..ed ossa steira’l igl nas….gist scu tots igls nars fon …….ed
ossa stenda el or igls mangs scu per vurda schi plova……. !
Babetta
I vign dalunga…. tge agitaziuns…… ! (vo)
Emil
(varda anc adegna cugl perspectiv) O tge calöri tgi ia sung……(corra tigl, isch e
cloma) Babetta……stò cò…… igl è angal Martegn igl noss canzlist…….tgi so
pertge tgi chel so betg star an canzleia…..anstagl dad eir spassagiond per
vischnanca anturn ed am manar pigl nas….. !
Babetta
Ma tge faschainsa schi chel nar ans vign dad isch aint……i na vagn mianc ple en
schluppet….. ?
Emil
Ia vign giun schler pigl mogn grond anc da mies bab e te vast se sot igl tetg per
ena soua……(tots dus von, la tribuna resta en mument veida)

6. scena
Lisetta, Not
Lisetta
(aintra cun Not) Angal vea……cò è nign… !
Not
Ia am vign avant scu en scolaret tgi ò da far examen…. !
Lisetta
Chegl è angal igl amprem mument…..anfignen tgi bab e mamma at on vurdo
giu en po e santia tge tgi te rachintas….. ! Ad els vogl franc betg migler….. ! Ad
els ègl alla fegn er betg tuttegna cun tgi tgi la sia suletta feglia vo a spass la
seira…. ! Ma te scu medi da narramainta vessas d’esser diso dad eir anturn
cun da totta sort gliout…. !
Not
Ma da chels discurs vaia anc mai fatg……. ! Scu è’l schiglio igl ties bab da
caracter…. !

Sm-NIE 2-1_Tgi è nar_(sm)


- 13 -
Lisetta
Ma tge duessa deir……..chi e lò è el tiztginto scu ena vipra e so far da
gropatsch…..ma schi el s’accorscha tg’ins tema betg el, so el esser scu en
tschottign…. !
Not
En po battacor vaia bagn… !

7. scena
Not, Lisetta, Mengia
Mengia
(tgitta aint dad isch) Te, Lisetta…. ?
Lisetta
Tge ègl Mengia……angal vea aint… !
Mengia
I less betg disturbar…..ègl chegl……ää……. ? (mossa sen Not)
Lisetta
Ea chegl è’l ossa…….tge ègl….vot render ensatge a mamma….. ?
Mengia
Na, na…..igl mies papagiagl….
Lisetta
……tge ègl cun chel…..el fugia…… ?
Mengia
Na, el mora…… !
Lisetta
Chegl è betg l’amprema geda……chegl deist te chi e lò….. !
Mengia
Chest’eda mora el perfranc…el ò oz betg anc davert igl pecal e schiglio tai el
totta de betg….. !
Lisetta
Chel vot forsa er far ena pôssa, alla fegn è oz dumengia…. !
Mengia
El tschainta schi trest segl sies lennign e fò betg mucs……..sast betg neir se e
vurdar te eneda…..igl mies frar ed igl mies om am snarregian angal…… !
Lisetta
Ma te veist bagn tgi va betg peda gist ossa…. !
Mengia
Gist angal spert…….igl ties…..ähm…..spetga franc en mumentign… ?
Lisetta
(se per Not) Ia turn dalunga….spetgas ubetg… ? (vo cun Mengia)
Not
So….ossa vaia la merda…..schi chel bab da Lisetta reiva saia mianc scu tgi el ò
nom…..an mintga cass betg scu Lisetta, igl è gio betg igl sies bab…….ensatge
cun T….tabalori…..trogl……tamazzi….. ?

8. scena
Not, Emil

Sm-NIE 2-1_Tgi è nar_(sm)


- 14 -
Emil
(aintra cun en mogn ainta mang, vei Not e stat scu ampalo, zoppa igl mogn
davos igl dies, vo ve tigl isch e cloma betg mengia dad ot) Babetta, vo a
telefonar….l’è cò…… !
Not
(vo ancunter ad Emil, chel tschessa pero tar mintga pass) Buna seira signour…
ah……signour…….hmmm……ubetg, chegl è ena surpresa…. ?
Emil
(rei sfurzo) Ea, chegl è………propi……..ena surpresa…….haha……veiramaintg… !
Not
Betg vegias ampermal……ma igl è uscheia tgi…….
Emil
(tar sasez)…….angal betg scunterdeir, Emil……..(dad ot)…..na, na…..ma tge
schez ..…ia va grond plascheir… Vous vaia gio da dei spitgia……. !
Not
Ma vous na savevas mianc tg’ia reiva chesta seira….. !
Emil
Ma naturalmaintg tg’ia saveva chegl……igl antier quartier so chegl…. !
Not
Curious quant spert tgi uscheia ensatge fò la curella….ègl forsa la donna da se
soura tgi Az ò infurmo…. ?
Emil
Ha….. ? Gist chella am ò detg…. !
Not
La vossa donna……ahh….è’la betg danturn….. ?
Emil
La mia donna……. ? Tge lez dalla mia donna….. ?
Not
Ia less amprender a canoscher er ella….. !
Emil
(per sasez, uscheia tgi igl publicum sainta pero) Chegl è ossa gist chegl tgi
Mengia ò detg…. ! El vot angal ensatge dallas femnas……schi pussebel
giovnas….. ! (pi dad ot) Na igl mument è chella betg cò…….e digl reminent è’la
ena scatla viglia cun tgavels greischs….propi navot aparti….. ! Ella ò fodas scu
ena streia e grossa è’la……Az dei uscheia grossa tg’ell vign prest betg aint dad
isch…. !
Not
Ma chegl na fò navot…. ! Gist schi nosch saro chegl franc betg…. !
Emil
Terribel ègl…..gist dasnia da vurdar……perchegl ma mossa er mai cun ella…. !
Not
Chegl am fò sober navot….ia vi er betg ella…..ia vi la feglia…… ! Ia less am
preschentar scu igl voss schender futur …. !
Emil
Ha……scu schender futur …… ! (tar sasez) Tge fantscheia…. ! (pi dad ot)
Aha…..naturalmaintg…..scu om futur dalla mia feglia……ma ia na va mianc ena
feglia…. !
Not
Ossa angal betg fasche uscheia…. ! I vez bagn ena figliastra…. !
Emil
Chegl è ena manzigna…. !
Not
He, he…….i nirossas betg a snaer la vossa figliastra…. !

Sm-NIE 2-1_Tgi è nar_(sm)


- 15 -
Emil
Na, na…….cler betg…….. tge pansez…..! (tar sasez) Speranza reivigl prest per
chel amploster….igl mument è’l anc dètg quiet……ma tgi so tge tgi chel fò anc
per stucs……. ? (dad ot) Pigle plaz…… !
Not
Gugent…. ! (sa tschainta vers igl publicum, Emil è davos el)
Emil
(dolza igl mogn e dei tar sasez) Duessa gist…… ?
Not
(sa volva, Emil zoppa igl mogn puspe davos igl dies) Lez betg er sa tschantar…
ah…..signour……ah……ia ambleid adegna igl Voss nom….. !
Emil
Emil…….Emil Tonazzi……ma angal sche Emil….. ! Ia stung dètg gugent an
peis….ia sung tott’emda tschanto…….lessas betg rachintar ensatge da
Vous….. ?
Not
Igl mies nom è Not……angal Not…… ! Ma nous ans savessan deir te l’egn
l’oter…ubetg…. ? Scu tgi te sast sunga aint igl sanatori digls malsangs da
spiert….la schinumnada tgesa da narramainta…. !
Emil
Ea, chegl vaia m’accurschia……..e stast gugent lò…. ?
Not
Soso lala……i dat bleras tgossas pac ampernevlas… !
Emil
Chegl creia gugent……gippa da forza, bogns stravagants, cellas da gummi e tot
chegl….
Not
Chegl è betg igl mender…..la pressiun tg’ins ò adegna, chegl fetta or egn……. !
Emil
I seian betg tots tuttegna fitg nars vaia santia….. ?
Not
Na, na….nous vagn da totta sort clientella….egn crei dad esser Stalin e vot
metter tot sot igl communissem e l’oter vot adegna eir alla posta a paer la
taglia, puspe en oter è aint igl cunsegl naziunal ed introduescha mintga de
novas cumischungs tgi el presidiescha…. !
Emil
Ma chegl am para anc dètg normal……..schi tge tic ast te….. ?
Not
Chella è bunga…….hahaha……igl mies sulet tic è, tg’ia va la ferma persvasiun
da stueir maridar la tia feglia….. !
Emil
Er chegl so esser ena sort da narradad… !
Not
(leva se vilo) Scu manegias ossa chegl…. ?
Emil
(leva er se, tschessa, ò tema) Na, na……chegl è angal sto spass…. !
Not
Da chels spass vartescha betg e cun gliout tgi fò da chegl sunga bod a fegn… !
Emil
Ossa angal betg schi garmadi…. (peglia nonanvant igl mogn) ….do adatg scu tgi
te raschungas….. !
Not
(stupia) Ma tge ègl cun tè….. ? Ossa dei cler e tgapibel…..survigna Lisetta u
betg….. ?

Sm-NIE 2-1_Tgi è nar_(sm)


- 16 -
Emil
Cler tgi te survignst Lisetta…an mintga cass….. ! Er schi sung betg igl sies dretg
bab, per me è la tgossa an urden…. ! E schi vess set feglias……te pudessas aveir
tottas set…..
Not
Ia vi angal Lisetta…..e da chella viglia vurdar bagn…..chegl ampurmetta… !
Emil
Ma scu sast te ansomma igl nom da mia feglia…. ?
Not
Ma sacramostas……ia savaro bagn igl nom dalla mia spousa…. !
Emil
Ma tschert, tschert……angal pacific….te ast totta raschung…. ! Ia vign gist spert
a vurdar noua tgi la mia donna stat……spetgast en mument…. ? (corra or dad
isch, struba la clav)
Not
Ma dattigl da chegl…. ? Chel varo bagn betg saro igl isch cun la clav… ?
(scadagna scu en nar ve digl isch) Derva dalunga chel isch…. ! Schi cunaschess
betg igls mies nars ainten la clinica, schessa tgi el è chel tgi è lippo…. ! Ed
uscheia egn vess da daventar igl mies seir….. ? Chel vaia igl amprem da metter
a post ainten la tgesa da narramainta…. ! Oss viglia vurdar schi vign betg da
scappar or d’en oter isch…. ! (vo or d’en oter isch, la tribuna resta en mument
veida)

9. scena
Lisetta
Lisetta
(vot neir aint, struba la clav) Ma tgi ò saro igl isch a clav….. ? Noua è’l oss
Not…. ? Chel ò franc tgappo tema ed è scappo….. ! Speranza igl tschiffa anc… !
(vo)

10.scena
Babetta, Not
Babetta
(aintra e varda anturn) Nign d’anturn…. ! Speranza ò chel scurranto fatg navot
ad Emil…. ! Ossa vess dalunga da neir chel directour dalla tgesa da
narramainta… ! Per furtegna sunga eida an cabina da telefon a telefonar,
schiglio am vess Mengia puspe betg laschea libra per en’urela…. ! (vo planget
vers igl isch, an chel mument sagetta Not aint dad isch) Sontga mamma digl
tschiel…….chegl è chel nar….. !
Not
Stgise…..donna….ah…..Tam……ah….Tot…… ! Vez spitgia me…… ?
Babetta
Na perfranc betg… ! (tar sasez) O, ins duess dar raschung a da chels….. ! (dad
ot) Bagn, bagn…gist Vous vaia spitgia….. ! Gio ouras or…. !
Not
Ò igl voss om detg tgi ia seia cò…. ? (vo vers Babetta e tigna or igl mang) Am fò
grond plascheir da canoscher er Vous…… !

Sm-NIE 2-1_Tgi è nar_(sm)


- 17 -
Babetta
(tschessa anavos) Er ia va grond plascheir….. ! Scu vez nom….. ?
Not
Not……Not Battagligna…. !
Babetta
(sottavousch) Chegl è gist igl dretg nom per tè….. ! (dad ot) Pigle plaz per
plascheir… !
Not
Gugent…..ossa am vogl en po migler….. !
Babetta
Pertge…. ?
Not
Savez…igl voss om….Emil….chel è sa deporto scu schi el fiss….ahh….scu schi
el…
Babetta
….scu schi er el fiss betg digltot tschent…. ?
Not
Tge er el…. ?
Babetta
(currigia) Simplamaintg betg normal leva deir…. !
Not
Damai para er a Vous tgi Emil vegia betg tot las troclas a post aint igl sies
tscharvi…. ! Cura tg’el am ò lia dar egna cugl mogn vaia savia las quantas tgi
è… !
Babetta
Fitg diplomatic è’l anc mai sto….chegl ins savess franc reglar oter…. !
Not
All’antschatta era’l tot normal…surtot cura tgi vagn discurria dalla clinica da
narramainta…. ! Vous savez bagn tg’ia sung lò da tgesa… ?
Babetta
Ea, ea……Mengia ans ò declero chegl lung e lartg…. !
Not
Tge Mengia….. ?
Babetta
Chella donna tgi stat se soura… ! A chella onigl gio telefono tgi vignas…. !
Not
Ma tgi ò telefono….. ?
Babetta
Igl directour dalla clinica… !
Not
Betg schlet…….hahaha……ma chel na saveva mianc saveir tgi ia fetscha ena
viseta a vusoters…… !
Babetta
Na, glez bagn betg……ma el ò panso tgi savessas passar ed ò detg da gio
vurdar bagn da Vous…. !
Not
Vurdar bagn da me….. ? Ma tgi crei chel tg’ia seia….. ? Ia na sung betg en
mattatscha da scola…….chel sainta ensatge cura tg’ia igl vei puspe…. !
Babetta
Ma fasche igl bagn e betg fasche mengia grop cun el….ubetg…. ?
Not
Na, na…..ma savez tar nous an clinica vainsa er betg en mogn ainten mintga
cantung….. ! Agl Voss om savessigl pero betg far donn da neir a far ena cura
tar nous an tgesa…..el am para en po disturbo…..¨
Babetta
Ma Emil n’è franc betg nar…. !

Sm-NIE 2-1_Tgi è nar_(sm)


- 18 -
Not
Chegl savez vous betg saveir…. ! A me para tgi el vegia betg angal en pêr
rodignas digl tscharvi mengia pac……ma tgi chellas sa struban er anc sen igl
mang fallo…. ! Digl reminent ò el sez do tiers tgi seia betg tot an urden cun
el…. !
Babetta
En zichel nar è el franc…. ! Ma Vous lez tractar el….. ? Franc tgi vez amprandia
bler an clinica ma……
Not
Cartez forsa tg’ia saptga betg far chegl… ? Chegl è betg l’amprema clinica
tgi…….
Babetta
……tge betg l’amprema…… ?
Not
Ma na, na…..ia sung gio sto ainten quatter u tschintg….. !
Babetta
(tar sasez) Chel è bler pi privlous tgi chegl tg’ins crei….. er sch’el vei betg or
uscheia……!

11. scena
Babetta, Not, Emil
Emil
(aintra) Ma noua ist stada….. ?
Babetta
Ia sung gio en’urela cò… ! Ia sung angal stada an cabina a telefonar…. !
Emil
(sottavousch) Ast la soua….. ?
Babetta
Ea, an tgadafi…ia vign gist per ella….. (turna cun ena tarmenta soua)
Not
Noua è ossa Lisetta….. ?
Emil
Ella è stada se tar Mengia……ma ossa è ella gio svaneida en mument….. !
Not
Sainza me…. ? Chegl è igl colm…. ! Ma tge lez cun chella soua….. ? (Babetta ed
Emil reian l’egn se per l’oter) Ossa viglia finalmaintg saveir tge tgi marscha
cò…. !

12. scena
Babetta, Emil, Not, Gion Carla
Gion Carla
(aintra cun aint en mantel e sottaint igl pischama, el fò manevras betg
controlladas cun fatscha e mangs, rei adegna en po, cura tg’el vei Not rei el da
tot gost, el ò ena gasetta sot bratsch)
Emil
Dia seia ludo, finalmaintg…….(vo vers Gion Carla)…….buna seira signour
directour…. !
Gion Carla
(igl fierescha mianc, vo cun bratsch’averta vers Not) Vea, minign……vea, vea
minign…….(el corra siva Not anturn la meisa) …….finalmaintg at vaia tschiff…. !

Sm-NIE 2-1_Tgi è nar_(sm)


- 19 -
Not
Sacramostas ……tigne chel balurd…..chegl è egn dalla clinica……chel è lippo
oz..….el è egn digls pi privlous tgi vagn an tgesa…. !
Emil
Hahaha……ea, ia sa…….la mia donna ò gio telefono tg’els vignan per tè…….te
spinochel….. !
Not
Cale da reir schi tgutg e tigne pi scort chel tamazi…… (Babetta ed Emil reian da
schluppar)
Emil
(Not e Gion Carla corran anc adegna anturn meisa) Vea Babetta, do en schlep
da chella soua, alloura tschiffainsa chel bov per las cornas….. ! (els dus vignan
da tgappar Not ed igl raintan igls mangs se dies)
Gion Carla
So, ossa ist tschif igl mies bel minign……finalmaintg dastga Gion Carla far igl pi
bel maletg digl pi fantastic minign digl antier mond….. !
Not
(Emil e Babetta tgi stattan cò cun bucc’averta) Betg ste cò scu dus pitgas da
sal…..delibere pi scort igls mies mangs e telefone alla clinica tgi igl nar scappo
seia an fermanza…… !
Babetta
Te Emil, ia crei tgi chel tgi seia rivo da nov seia er egn da chels nars dalla
clinica… !
Gion Carla
(peglia ena schlengia ord cassatga e la leia a Not anturn la bucca) So, te tger
minign te…..te model da semi……chegl fatscha angal per tgi te baitas betg
mengai bler……… !
Emil
Chi bagn……cò ischans ainten ena bela boglia…..vea, giagn…….. !
Gion Carla
Halt, cò stez vusoters dus vigls trabacs….. ! Ia va ossa da malager igl mies
minign…. ! (peglia en schlep dalla soua e plazzescha Not an en’impussebla
posiziun cun la soua tranter las tgommas ed en schlep anturn igl sies mang,
alloura sa tschainta el giu mez ed antscheva a malager sen la gasetta rasada
or) Halt…..ensatge è betg an urden….…ia vess da far en sboz per igl grond
maletg da pare tgi igl president dall’America ò pusto per la tges’alva….. ! Am
mantgan anc igls models d’en tgaval ed d’en cavalier….. ! (ad Emil) Te ve
lò….te bel tgaval…..saglia sen chella creppla…. (mossa sen la meisa)
Emil
Ma tge vaia da far sen meisa per l’amour da Dia….. ?
Gion Carla
Vot far percumond u vot egna cun la giaschla…. ?
Emil
(saglia sen meisa) Tge vaia da far se cò….. ?
Gion Carla
En tgaval stat betg sen dus tgommas….giu an branclas…..gist schi moderna è la
pictura betg anc ozande…… ! Ossa fò igl viers digl tgaval…. tg’ins saptga tge tgi
te ist….. ! (Emil fo en tschert viers) Chegl è dretg….. (el peglia en toc setger ord
cassatga e tigna ve chel segl mang, Emil igl peglia cun la bucca giu da mang)
…..flot fast te chegl…… ! Schi te fast pulit survignst siva anc egn…… ! (igl petga
segl dies, a Babetta tgi stat cò cun bucc’averta) E te cò…..te vast ossa a
tgavagl….en po dalli……ia va betg peda totta de….. !

Sm-NIE 2-1_Tgi è nar_(sm)


- 20 -
Babetta
(fò schi spert scu pussebel) Schi chel directour niss angal ensacuras… !
Gion Carla
Cito…..betg pled ple……ossa vign finalmaintg luvro e stgaffia en maletg scu tgi
gl’ò anc mai do sen chest mond….stop…..anc igls frandevels…… ! (peglia ena
corda ord cassatga e catscha en schlep ad Emil aint per bucca e l’oter ainta
mang a Babetta) Ed ossa mantga anc en casc pigl cavalier…. ! (peglia en schitg
or digl vaschel e metta chel a Babetta sen tgea) So, ossa possa
antschever…chegl vei or stupent…..halt…..igl mies minign ò gio er da neir segl
maletg…. (peglia igl toc soua tgi el ò anturn igl mang ed igl leia ve dalla
tgomma dad Emil) Ossa ègl perfetg…..ossa possa antschever….. !

13. scena
Emil, Babetta, Not, Gion Carla, Mengia
Mengia
(vign aint e stat eira scu ampalada) An nom da tot igls sontgs digl tschiel…..tge
faschez vusoters cò…. ?
Gion Carla
(vo scu en tgametg ve tar Mengia e la tgappa, ella dat en bratg) Ossa è ella
no…..finalmaintg ella rivada la mia donna da semi…..vea te donna da semi….te
stost er anc neir segl maletg….. !
Mengia
Ma tge faschez…ischas nar…. ?
Emil
(sottavousch) Pssst…..Mengia, fò tot chegl tgi el dei……nous vagn dus nars cò
an steiva….. !
Gion Carla
(magna Mengia davant la meisa, uscheia tgi ella dat igl dies agl publicum) Te
ist ossa la mamma digl minign e barlegias ossa tgi igl cavalier at detta anavos
igl minign…..avanti…an schanuglias e far bittibätti…… ! (sa tschainta puspe e
malegia)
Mengia
(vo an schanuglias, tigna ad ot igls mangs, ò tema) Fò igl bagn……fò igl
bagn….fò igl bagn…..fò igl bagn….. ! (schi dei anfignen tgi ella vign deliberada)
Gion Carla
(varda segl maletg, sa tschainta puspe e malegia anavant) 380 000 francs am
ò l’America da paer per chell’ovra da semi….. ! Chels Americans on d’esser
leds schi survignan ansomma uscheia ensatge custevel…. !

14. scena
Emil, Babetta, Not, Gion Carla, Mengia, Lisetta
Lisetta
(vign bargiond cun en faziel davant igls îgls aint dad isch)
Emil
Do adatg, Lisetta…..dus nars…..fui….. !
Gion Carla
Aiaiai…..en anghel è nia giu da tschiel…. ! Te am ast gist anc mantgea segl mies
bel maletg…. ! Vea tgerigna…..vea…. !

Sm-NIE 2-1_Tgi è nar_(sm)


- 21 -
Lisetta
Ma tge teater ègl chegl….ischas betg digltot tschent…tge circus….. ! (Gion
Carla corra siva Lisetta)
15. scena
Emil, Babetta, Not, Mengia, Lisetta, dr. Giatgen
Dr. Giatgen
(vign chel mument aint dad isch e petga aint per Lisetta) Hoppla, stgise…..
(survei dalunga la situaziun) Oha, cò ègl da far prescha…… (vo ve tar Gion
Carla) Tge faschez cò, signour artist…. ?
Gion Carla
La mia ovra da semi….l’ovra dallas ovras…… ! (peglia la gasetta e la mossa agl
directour)
Dr. Giatgen
(igl petga sen la spatla) Ma chegl è gio grondious, chegl tgi vez stgaffia cò… !
Gion Carla
Ubetg… ? E da chella gliout scu ia vign sarada aint e tigneida per narra….. !
Vous ischas igl sulet tgi vei dretg las tgossas ed am anclei… !
Dr. Giatgen
Savez ia canosch igls mies utschels ……ia va ena gronda surpresa per
Vous…..ma i vessas da neir dalunga cun me….. ! Treis signours Az spetgan
ainten ena belezza auto davant tgesa…..chels èn d’ena firma internaziunala e
vottan cumprar igl Voss straminabel maletg…..igl prietsch gioia ansomma
nigna rolla…..i dastgez pretender quant tgi lez….. !
Gion Carla
Ouras ègl tgi chels reivan…..ia vess schiglio calo da malager…. ! Ni giagn…. !
Emil
(a dr. Giatgen) Ischas vous igl directour dalla clinica… ?
Dr. Giatgen
(mossa da tascheir)
Emil
Ma cò vainsa anc egn da chels balurds…. ! Perveia da chel vainsa gio
telefono… !

Dr. Giatgen e Lisetta ansemen

Dr. Battagligna……Not….. !
Dr. Giatgen
(vo cun Gion Carla or dad isch)
Emil
(a Lisetta) Ma tge fast te cò…. ? (a Babetta) E te, vo’m giu da dies tgi possa
lavar se…. ! (deliberescha Mengia)
Mengia
(leva se e svanescha sainza deir en pled)
Babetta
(planschond) Ia sa betg lavar se, ia na vei navot sot chel vaschel da notg or….. !
Emil
Schi peglia giu el…. !
Babetta
Dastga…… ?

Sm-NIE 2-1_Tgi è nar_(sm)


- 22 -
Lisetta
Ma tge teater ègl chegl ossa sto…. ? (ad Emil tgi vot scappar or dad isch) Halt,
halt bab…te angal stò cò….. ia less finalmaintg at preschentar igl mies spous,
Not……. !
Emil
(vilo) Chegl vessas er pudia deir avant !
Not
Ma ia va gio detg chegl a tè, Emil…… !
Emil
Ia na va mianc savia tgi Lisetta vegia en piz tuschander…..ma tgi egn da chels
sturnichels dalla clinica da narramainta seia lippo….glez vaia savia… ! Ed
alloura vaia cartia tgi te seias chel……te tschantavas er sun sulet ainten la mia
steiva…. !
Babetta
Betg faschagn ossa dispetta per tgossas passadas. Chel dr. Not ò gio er panso
tgi te vegias betg tot las troclas a post ainten la tia tscharvela….. !
Emil
Ia…..e pertge gist ia…. ?
Not
Perchegl tgi te ruschanavas curious ed ast perfign lia am sturneir cugl
mogn….. !
Emil
(rei) Damai ègl ia a nous tots dus tuttegna…. ! Mintgign ò cartia tgi l’oter
batta…. ! Per furtegna ègl passo…. (i petga)……speranza betg anc en
nar…..angal anavant….!

16. scena
Emil, Babetta, Not, Lisetta, dr. Giatgen
Dr. Giatgen
Stgise….è puspe tot an rughel tar vusoters…. ?
Not
Per furtegna….. Az dastga preschentar igls genitours dalla mia spousa, Emil e
donna Babetta…..e la mia spousa Lisetta…. !
Lisetta
Signour directour, ègl veir tgi ensatgi vot cumprar igls maletgs da chel artist
balurd…. ?
Dr. Giatgen
Ma tge pansez……schi disturbo è mianc en commersant d’art…. ! El è ossa
puspe an siertad e malegia anavant…..ossa per Gorbatschov e la sia donna…. !
Igl Kreml varo plascheir dallas sias ovras….. ! Ia less anc angraztger fitg a
vusoters tots per igl voss sustign….. ! Agl spusalezzi giaveischa tot bung e Not,
tigne bagn la vossa bela Lisetta….. !!!!
Not
Angal nigna tema…..ia fiss directamaintg nar schi faschess betg chegl…e
narramainta vainsa avonda ainten la clinica….. !

Sm-NIE 2-1_Tgi è nar_(sm)


Sm-NIE 2-1_Tgi è nar_(sm)


Sm-PES 1-2

Igls omens fon
tgoma…!

Cumegia an dus acts da Carmelo Pesenti
Translaziun surmirana da Pina Iseppi-Uffer

Sm-PES 1-2_Igls omens fon tgoma_(sm)